[image: image1.jpg]



[image: image2.jpg]





Županija:  ZAGREBAČKA ŽUPANIJA

Adresa: GUSTAVA KRKLECA 2, SAMOBOR

E-mail: dv.izvor.samobor@gmail.com
Telefon: 3362-033

OBJEKTI:

c.o. Gustava Krkleca

p.o. Mlinska

p.o. Bregana

p.o. Celine

p.o. Perivoj

Ravnateljica: Ivana Prčić

Osnivač: GRAD SAMOBOR

SADRŽAJ

31.
POLAZIŠTE I SVRHA KURIKULA


32.
KONTEKST DJEČJEG VRTIĆA IZVOR


53.     KURIKUL DJEČJEG VRTIĆA IZVOR


94.
NAČELA KURIKULA


115.
VRIJEDNOSTI KURIKULA


135.1.
VIZIJA


145.2.
MISIJA


156.
PROGRAMI DJEČJEG VRTIĆA IZVOR


156.1.
REDOVITI 10-SATNI PROGRAM


176.2.
POSEBNI PROGRAMI


176.2.1  Montessori program


206.2.2. Program ranog učenja engleskog jezika


226.2.3. Likovno umjetnički program


246.2.4  Waldorfski program


266.3.
PROGRAM PREDŠKOLE


286.4.
KRAĆI PROGRAMI


286.4.1. Folklorna igraonica


296.4.2. Kraći program rada s potencijalno darovitom djecom


316.4.3. Kraći program ranog učenja engleskog jezika


346.5.
PROGRAMI KOJI OBOGAĆUJU REDOVITI PROGRAM


346.5.1. CAP program


366.5.2. EKO  program


386.5.3. SIGURNOSNI PROGRAM


396.6.
PROGRAMI VANJSKIH SURADNIKA U PROSTORU VRTIĆA


407. BITNI ZADACI ODGOJNO – OBRAZOVNOG RADA NA NIVOU USTANOVE


407.1. ZADAĆE NA NIVOU USTANOVE


437.2. OBOGAĆIVANJE REDOVNOG PROGRAMA


438. PARTNERSTVO S RODITELJIMA I ZAJEDNICOM


439. DOKUMENTIRANJE, VREDNOVANJE I SAMOVREDNOVANJE


4410. PROFESIONALNI RAZVOJ I REFLEKSIVNA PRAKSA


4911. NAČIN PRAĆENJA OSTVARENOSTI KURIKULA


4912. VREMENSKI OKVIR


4913. PRIJELAZNE I ZAVRŠNE ODREDBE


4920. LITERATURA I DOKUMENTI


51POPIS TABLICA




POLAZIŠTE I SVRHA KURIKULA

Kurikul Dječjeg vrtića Izvor Samobor polazi od Nacionalnog kurikula za rani i predškolski odgoj i obrazovanje i od posebnosti konteksta ustanove. Njegova je svrha odrediti zajednički smjer razvoja odgojno-obrazovne prakse, opisati programe koje vrtić ostvaruje te odrediti način njihova ostvarivanja i vrednovanja.

Prema članku 15. Zakona o predškolskom odgoju i obrazovanju, kurikul dječjeg vrtića razrađuje se prema Nacionalnom kurikulu, a njime se utvrđuju programi i njihova namjena, nositelji i načini ostvarivanja programa, vremenik aktivnosti i načini vrednovanja. Upravno vijeće kurikul donosi u pravilu svakih pet godina, uz mogućnost izmjena i dopuna prema potrebama ustanove.

Ovaj dokument zato nije godišnji operativni plan svih aktivnosti ustanove. Godišnji plan i program rada razrađuje godišnje zadaće, organizaciju, rokove, aktivnosti i nositelje, dok Kurikul određuje pedagošku koncepciju, programski okvir i razvojni smjer ustanove.

KONTEKST DJEČJEG VRTIĆA IZVOR

Dječji vrtić Izvor je javna odgojno-obrazovna ustanova Grada Samobora koja ostvaruje programe ranog i predškolskog odgoja i obrazovanja djece od navršene prve godine života do polaska u školu. Ustanova djeluje na pet lokacija: centralni objekt Gustava Krkleca, područni objekt Mlinska, područni objekt Celine, područni objekt Bregana i područni objekt Perivoj.

U pedagoškoj godini 2026./2027. ustanova planira rad u 37 odgojno-obrazovnih skupina. U odnosu na prethodnu godinu proširenje mreže i organizacije rada dodatno naglašava potrebu za zajedničkim pedagoškim usmjerenjem svih objekata, uz uvažavanje posebnosti pojedinog lokalnog konteksta.

Kontekst vrtića obilježavaju raznovrsni programi i pristupi: redoviti 10-satni program, Montessori, Waldorfski, likovno-umjetnički i program ranog učenja engleskog jezika, kraći programi folklora, rada s potencijalno darovitom djecom i ranog učenja engleskog jezika, program predškole te programi vanjskih suradnika. Ustanova razvija i programe obogaćivanja redovitog programa, uključujući CAP i EKO program, kao i razvojne projekte.

Posebnost ustanove predstavlja nastojanje povezivanja različitih stručnih perspektiva, odgojitelja, stručnih suradnika, asistenata, roditelja i lokalne zajednice. Kurikul tu raznolikost povezuje zajedničkim vrijednostima i načelima.

Radno vrijeme vrtića je od 6 sati do 17:30 sati i prilagođava se radnim potrebama roditelja. Ustanova u svom sastavu ima pet objekata, od kojih je jedan u najmu (područni objekt Celine). 

Ove pedagoške godine Ustanova će raditi ukupno na 5 lokacija

Centralni objekt (Gustava Krkleca 2): 12 skupina

Područni objekt Mlinska (Mlinska 16a): 6 skupina 

Područni objekt Celine (Celine Samoborske 33): 1 skupina

Područni objekt Bregana  (Ulica Grigora Viteza 30): 11 skupina

Područni objekt Perivoj (Draškovićeva ul.): 7 skupina

Pedagoška godina započinje 01. rujna 2026., a završava 31. kolovoza 2027. godine. Obilježavanje Dana vrtića je 28. lipnja. Nositelji odgojno-obrazovnog rada su odgojitelji, ravnateljica i stručni suradnici (psihologinja, pedagoginja, dvije logopedinje, edukacijska rehabilitatorica i zdravstvena voditeljica).

Za unapređenje ustrojstva rada bitni zadaci su :
Ustrojstvom rada pridonositi povoljnom, cjelovitom razvoju predškolske djece te razvijati potrebu što većeg povezivanja obiteljskog i izvan obiteljskog odgoja. Kroz planirane programe polaziti od stvarnih potreba djece, uz uvažavanje svakog pojedinca te poštivanje njegove osobnosti. 
Osigurati organizaciju rada, koja će biti usklađena s potrebama roditelja, u odnosu na njihove radne i druge obveze. 
Podržavati i nadalje razvijati stručnu ulogu svih djelatnika u odgojno-obrazovnom radu, te poticati na suradnju i timski rad. 
Sustavnim praćenjem i vrednovanjem postignuća u kompletnom radu s djecom utjecati na cjelovit razvoj osobnosti djeteta, te kvalitete njegova života.
KURIKUL DJEČJEG VRTIĆA IZVOR

Kurikul vrtića predstavlja implementaciju Nacionalnog kurikula za rani i predškolski odgoj i obrazovanje u pojedinom vrtiću s obzirom na njegove posebnosti. Vrtićkim kurikulom utvrđen je okvirni plan i program rada u svim programima koje provodi vrtić. Pri izradi kurikula stavljen je naglasak na specifičnosti vrtića i sredine u kojoj vrtić djeluje. Središte i polazište rada jesu:

•
potrebe i interesi naše djece

•
 roditelja

•
 lokalne zajednice. 

U planiranju aktivnosti vodimo se načelima individualizma, nepristranosti i interdisciplinarnosti. 

Bitne pretpostavke ostvarivanju ciljeva postavljenih u kurikulu su:

•
podizanje stručnih kompetencija odgojitelja 

•
kvalitetna suradnja na relaciji roditelji-vrtić 

•
prepoznatljivost i podrška lokalne zajednice 

Prioritetna područja unapređenja u ovoj pedagoškoj godini su: podizanje kvalitete okruženja ustanove (poticanje govorno-jezičnih kompetencija djece kroz pričanje i slušanje priča, poticanje razvoja glazbenih sposobnosti te glazbene kulture u vrtiću, poticanje socio-emocionalnih i komunikacijskih kompetencija djece, njegovanje tradicijskih vrijednosti i zavičajnog identiteta, unapređivanje tjelesnih, mentalnih i socijalnih sposobnosti djece kroz organizirani boravak u prirodi), dokumentiranje odgojno obrazovnog procesa, unapređivanje kvalitete inkluzije djece s teškoćama u razvoju, rad s potencijalno darovitom djecom, implementacija CAP programa i sigurnosni program.
 Kurikul vrtića je odgojno-obrazovna koncepcija koja se zajednički razvija, tj. sukonstruira u određenome vrtiću i koja korespondira s kvalitetom uvjeta za življenje, učenje i odgoj djece u njemu.

 Kurikul našeg vrtića je teorijska osnova na kojoj se zasniva odgojno-obrazovni rad te predstavlja osobnu iskaznicu vrtića i odraz naše vlastite odgojno-obrazovne filozofije. 

Kurikul ima integriranu i razvojnu prirodu te humanističku konstruktivističku i sukonstruktivističku orijentaciju s posebnim naglaskom na stvaranje odgovarajućih organizacijskih uvjeta koji se temelje na suvremenom shvaćanju djeteta:

Dijete je cjelovito biće.

Proces njege, odgoja i učenja djece međusobno su povezani i utkani u svaki segment življenja djeteta s drugom djecom i odraslima. Odgojno-obrazovni proces zahtijeva visoku razinu prilagodljivosti konkretnim mogućnostima, različitim potrebama, sposobnostima i interesima djece. 

Učenje djeteta je cjelovito, a ne rascjepkano po predmetnim tj. metodičkim područjima, stoga se odgojno-obrazovni proces oblikuje se cjelovito. Svaka aktivnost koja potiče jednu dimenziju učenja i razvoja, utječe i na druge dimenzije, pa je neprimjereno umjetno odvajati područja razvoja, ili organizirati aktivnosti koje bi imale cilj utjecati na pojedino, izdvojeno područje razvoja. Zagovornici integriranog kurikula temelje svoj stav na postavci objedinjavanja različitih područja znanja povezanih zajedničkom temom vrijednom interesa djeteta, kako bi dijete učilo u za njega svrhovitom kontekstu, što će voditi k boljem razumijevanju i trajnosti stvorenog znanja te njegove praktične primjenjivosti. Kad su aktivnosti prezentirane izolirano dijete se susreće s izdvojenim komadićima informacija, što mu može otežavati razumijevanje informacije i korištenje iste u nekom drugom kontekstu. 

Dijete je istraživač i aktivni stvaratelj znanja 

Učenje djeteta je rezultat njegova aktivnog i angažiranog sudjelovanja u različitim aktivnostima. Djeca uče u igri te uz istraživačke i druge aktivnosti koje su za njih svrhovite, tj. neposrednim iskustvom s raznovrsnim resursima učenja. Osnažuje se samoorganizacijski, istraživački i otkrivački potencijal aktivnosti djece te se osiguravaju oni oblici odgojiteljeve potpore koji angažiraju misaone kapacitete djece i koji ih potiču na refleksiju o vlastitim iskustvima. Potiče se razvoj metakognitivnih sposobnosti djece. Dijete nije „prazna ploča“ na koju odrasli trebaju upisati znanja. Može se reći da proces učenja djeteta na izvjestan način nalikuje znanstvenom istraživanju, jer djeca istražuju, propituju i revidiraju vlastite „teorije“, tj. svoja postojeća i privremena razumijevanja. Istražujući različite fenomene koji ga zanimaju i koje pokušava razumjeti, dijete o njima postavlja vlastite pretpostavke. Svaka od tih pretpostavki predstavlja način na koji dijete u određenom trenutku razumije neki problem s kojim se susreće, a koja se s vremenom, pod utjecajem novog iskustva i razumijevanja, mijenja, nadograđuje i preoblikuje. Kvalitetna ustanova ranog odgoja može biti pravim „rasadnikom“ budućih znanstvenih umova. U njoj sve prilike stjecanja iskustava i znanja djece trebaju biti usklađene sa specifičnostima djetetova učenja, a to su:

 ( djeca uče od rođenja, 

( njihovo je učenje cjelovito, a ne rascjepkano po predmetnim područjima,

 ( ona uče kroz izravno neposredno iskustvo kroz igru i aktivnim sudjelovanjem u procesu učenja, 

( uče u interakciji s drugom djecom i odraslima koji ih razumiju i uvažavaju.

Dijete najbolje uči u okruženju: 

( u kojem se osjeća sigurno,

 ( koje ga potiče na propitivanje i provjeravanje prethodnih iskustava i znanja,

( koje mu omogućuje suradnju s drugima,

 ( korištenje jezika kao alatke učenja, 

( ostvarivanje aktivne uloge u procesu učenja

 ( slobodan izbor i dobrovoljno sudjelovanje u aktivnostima. 

Poticanje autonomnosti i emancipacije djece u procesu učenja oslanja se na Piagetovu teoriju konstruktivizma u čijoj je osnovi ideja aktivnog sudjelovanja djeteta u procesu konstruiranja znanja. Ona podrazumijeva stimulativno materijalno okruženje i socijalne kontekste odnosno raznovrsnost socijalnih interakcija djece različitih individualnih i razvojnih mogućnosti, a ako je moguće, i različite kronološke dobi. U konstruktivističkom pristupu učenju posebna se pažnja poklanja sljedećim odrednicama:

( dijete ima mogućnost odabira teme ili problema koji će istraživati, načina na koji će istraživati, kao i smjera kojim će njegovo istraživanje ići

( razumijevanju prethodi aktivna uključenost djeteta

( djeca sakupljaju informacije, interpretiraju ih i nastoje ih povezati sa svojim ranijim iskustvom i ranijim znanjem 

( učenje djeteta je subjektivno i nelinearno

( naglasak je na kooperaciji i kolaboraciji djece 

( posebno se ističe metakognitivne procese i ulogu samorefleksije, samoevaluacije, samoregulacije i promišljanja "što smo radili", "zašto tako" i "jesmo li mogli i bolje" (metakognitivni procesi uključuju: razmišljanje o vlastitom mišljenju, spoznaju o vlastitim znanjima i refleksiju o misaonim postupcima) 

( važna je i emocionalna i socijalna komponenta; djeca uče brinuti se jedni za druge

Dijete je socijalni subjekt sa specifičnim potrebama, pravima i kulturom

Dijete je socijalni subjekt tj. aktivni sustvaratelj vlastitog razvoja, kulture, odgoja i učenja, koji aktivno sudjeluje u oblikovanju odgojno-obrazovnog procesa.  Dijete je individuum kojeg obilježavaju njegove jedinstvene kvalitete i ima vlastito mišljenje, kulturu i prava.

Djeca s posebnim potrebama i pravima smatraju se ravnopravnim članovima zajednice koji su aktivno uključeni u sve segmente redovitoga odgojno-obrazovnog procesa. Shvaćanje djetinjstva i djeteta danas mogu se sažeti u nekoliko osnovnih ideja:

( djetinjstvo se shvaća kao posebno važno razdoblje cjelokupnog životnog vijeka čovjeka a ne samo „prijelaz k odraslosti“ 

( dijete je individuum kojeg obilježavaju njegove jedinstvene kvalitete i ima vlastito mišljenje i shvaćanje, a ne „nedovršen“ ili „nekompletan“ odrasli

( dijete je autonomni subjekt, a ne samo član svoje obitelji, čiji se interesi i gledišta mogu razlikovati od članova njegove obitelji

( dijete je osoba s vlastitim pravima, koja uključuju i prava na mišljenje i na sudjelovanje u donošenju odluka koje se tiču njegova života.

            Temeljne vrijednosti kvalitetnog odgoja:

 Sloboda, solidarnost, jednakost, međusobno uvažavanje svih subjekata, bez obzira na njihovu dob, spol, rasu, vjeru, socio-ekonomski status ili posebne potrebe. Bitno je da svako dijete, neovisno o njegovoj kronološkoj dobi, razvojnim mogućnostima i posebnim potrebama, ili pak vjerskim, nacionalnim, ekonomskim i drugim posebnostima njegove obitelji, predstavlja ravnopravnu i jednako vrijednu jedinku, sa svojim jedinstvenim kvalitetama, potrebama i mogućnostima a to se postiže napuštanjem svakog oblika uniformiranja i unificiranja aktivnosti djece. Da bi dijete u ustanovi ranog odgoja postalo ravnopravnim socijalnim subjektom, u njoj je potrebno razviti ozračje suradnje, uvažavanja i prihvaćanja svih sudionika odgojno obrazovnog procesa. 

Dijete je kreativno biće sa specifičnim stvaralačkim i izražajnim potencijalima.
Način na koji djeca doživljavaju svijet oko sebe, velikim se dijelom razlikuje od načina na koji ga doživljavaju odrasli. Neopterećenost različitim informacijama i naučenim znanjima o svijetu djeci omogućuje jednu posve drukčiju, kvalitativno različitu razinu iskustva od one svojstvene odraslima. Svijet oko sebe djeca percipiraju uronjena u širok spektar nijansi oblika, boja, mirisa i okusa, kao i taktilnih i svih drugih senzornih podražaja i informacija. Iz tog razloga, svakodnevno doživljavanje svijeta za dijete je mnogo sadržajnije, cjelovitije i bogatije nego za odrasle.

Djeca mogu svoje ideje, načine razumijevanja i doživljaje stvaralački prerađivati i izražavati. Djeca imaju različite mogućnosti simboličkog izražavanja, koje uključuju likovne, grafičke, pokretne, verbalne, gestikulacijske i mnoge druge ekspresivne modalitete. Korištenje različitih izražajnih medija olakšava međusobno razumijevanje djece s drugom djecom i odgojiteljima, potiče razvoj novog znanja i razumijevanja te vodi k afirmaciji stvaralačkih potencijala djece.  Kreativnost je sastavnica cjelokupnog odgojno-obrazovnog procesa vrtića i utkana u sve segmente kurikula. 

Dijete je aktivni građanin zajednice
Dijete ima vlastita prava i u stanju je aktivno sudjelovati u oblikovanju života zajednice vrtića, zajedno sa svojom obitelji i širom zajednicom. Dijete je aktivni, jednako vrijedni sudionik u procesu vlastitog odgoja i obrazovanja. Građanske kompetencije djeteta razvijaju se poticanjem razvoja samostalnog i kritičkog mišljenja djece te ohrabrivanjem djece na donošenje vlastitih sudova. Ostvarivanje prava djeteta na sudjelovanje, koje se ističe u Konvenciji o pravima djeteta, predstavlja važan preduvjet razvoja njegovih različitih kompetencija. Među ostalim, ono vodi i razvoju njegovih građanskih kompetencija koje se ne razvijaju uvježbavanjem djeteta za nekritičko prihvaćanje neupitnih istina i udovoljavanje očekivanjima drugih, nego poticanjem razvoja njegova samostalnog, kritičkog mišljenja i ohrabrivanjem na donošenje vlastitih sudova.

Krajnji cilj odgoja i obrazovanja nije formiranje poslušnika bez vlastitog mišljenja, stava i samopouzdanja, nego razvoj aktivnih, odgovornih i inicijativnih osoba koje se u složenom svijetu u kojem žive mogu snaći i koje ga mogu učiniti boljim. 

U ustanovi ranog odgoja demokracija predstavlja takav oblik zajedničkog življenja djece i odraslih koji se temelji na jednakosti, suodlučivanju, slobodi i odgovornosti svih članova. Ustanova ranog odgoja treba stvarati organizacijske preduvjete koji djeci omogućuju stjecanje iskustva demokratičnog življenja jer „samo demokracija odgaja za demokraciju“.

NAČELA KURIKULA

fleksibilnost odgojno-obrazovnog procesa;

partnerstvo s roditeljima i obitelji;

osiguravanje kontinuiteta u odgoju i obrazovanju;

otvorenost prema zajednici i kulturi;

individualizacija i uvažavanje različitosti;

cjelovitost razvoja, odgoja i učenja;

demokratičnost i participacija djece;

inkluzivnost i dostupnost sudjelovanja;

kultura dijaloga, suradnje i međusobnog uvažavanja;

refleksivna praksa, dokumentiranje i kontinuirano unapređivanje kvalitete.

Partnerstvo vrtića s roditeljima 

Obitelj i vrtić su dva temeljna sustava u kojem se dijete rane i predškolske dobi razvija i raste, zadovoljava svoje osnovne potrebe, stječe prve spoznaje o sebi i svijetu oko sebe, uči o komunikaciji i odnosima, suživotu, zajedništvu, toleranciji, razvija svoje potencijale i stječe spoznaje i vještine prijeko potrebne za čitav život. Upravo stoga roditelje djece polaznika našeg vrtića prihvaćamo i poštujemo kao ravnopravne članove vrtića – partnere i nastojimo ostvariti što kvalitetniju i ohrabrujuću komunikaciju s njima putem različitih oblika suradnje (roditeljski sastanci, individualni razgovori, uključivanje roditelja u neposredan rad odgojne skupine, roditelj gost odgojne skupine i sl.). Kvalitetna međusobna komunikacija odgojiteljima i roditeljima omogućuje zajedničko razumijevanje djece koje nitko od njih ne bi mogao ostvariti sam. 

Življenje roditelja s djetetom (u obitelji) u usporedbi sa življenjem odgojitelja s djetetom (u vrtiću) podloga je posve različitih percepcija djeteta i različitih interpretacija njegova ponašanja. Ta različitost, ako se o njoj ne razgovara, dovodi do parcijalnog razumijevanja djeteta, što može rezultirati neprimjerenim odgojnim postupcima (s obje strane). Zato razmjena iskustava i parcijalnih razumijevanja djeteta odgojitelje i roditelje vodi zajedničkom izgrađivanju "šire slike" o djetetu, postizanju zajedničkog i cjelovitog razumijevanja djeteta, a sve u svrhu primjerenog odgovaranja na individualne i razvojne potrebe djeteta i osiguravanja potpore njegovom cjelovitom razvoju. Bolje razumijevanje vlastitog djeteta, roditelja postupno može voditi ka redefiniranju vlastite roditeljske uloge i izgrađivanju novih roditeljskih kompetencija. 

Fleksibilnost odgojno-obrazovnog procesa u vrtiću
 Temeljna pretpostavka za uspješno ostvarivanje ovog načela u našem vrtiću je fleksibilnost svih čimbenika odgojno-obrazovnog procesa, a posebice onih profesionalno angažiranih i odgovornih za visoku razinu kvalitete ustanove u cjelini. Prihvaćanjem i primjenom ovog načela omogućujemo razvoj vrtića u smjeru kvalitetne zajednice koja uči u kojoj se prihvaćaju i stvaraju uvjeti za uspješno zadovoljavanje potreba pojedinaca, poštovanje njihovih prava i razvoj njihovih potencijala osobnim tempom.

Također polazimo od uvjerenja da je učenje aktivni, subjektivni proces konstruiranja znanja pojedinaca koje se ne događa ni jednakim redoslijedom ni jednakom brzinom. Ovo načelo omogućuje cjelovito učenje djece i odraslih, i to aktivnim propitivanjem prethodno izgrađenih koncepata i kontinuiranim izgrađivanjem novih. 

Spremnost na unapređivanje odgojno-obrazovne prakse 

Kontinuirano će se osnaživati osposobljavanjem praktičara – odgojitelja i drugih stručnih djelatnika vrtića za istraživanje i aktivno promišljanje vlastite odgojne-obrazovne prakse u smjeru razvoja refleksivne prakse i refleksivnog profesionalizma. Takav pristup usavršavanju odgojitelje vodi osvještavanju trenutačne kvalitete vlastitoga odgojno-obrazovnog rada, a onda i postupnom razvoju te kvalitete.

Zajedničko, refleksivno istraživanje vlastite prakse odgojiteljima omogućuje razmjenjivanje vlastitih (subjektivnih, parcijalnih) razumijevanja i stvaranje novih, zajedničkih i cjelovitih razumijevanja. U tome mu pomaže raznovrsna dokumentacija (foto i video zapisi, zabilješke odgojitelja, likovne ekspresije djece i sl.). Koristeći se dokumentacijom, odgojitelj ima priliku pratiti i opažati dijete, ali i sebe u interakciji s djetetom, što produbljuje svijest odgojitelja o individualnim i razvojnim značajkama svakog djeteta te olakšava odabir primjerenih strategija za podupiranje djetetova razvoja, odgoja i učenja. Dokumentacija omogućuje pažljivije promatranje, refleksivno interpretiranje aktivnosti djece i oblikovanje primjerenih odgojno-obrazovnih intervencija odgojitelja. Kontinuirano stvaranje bogatog i raznovrsnog prostorno-materijalnog okruženja također pridonosi unapređivanju odgojno-obrazovne prakse. Ono je esencijalni izvor učenja djece s obzirom na to da ona uče aktivno (istražujući, čineći) te surađujući s drugom djecom i odraslima.

Inkluzija djece s teškoćama u razvoju 

U posljednjih nekoliko godina zamjetan je porast djece s posebnim potrebama i teškoćama u razvoju koji se uključuju u redovni vrtić. Dječji vrtić „Izvor“ intenzivno radi na inkluzivnoj praksi koja podrazumijeva uvažavanje djece s poteškoćama kao ravnopravnih sudionika odgojno-obrazovnog rada, bez njihovog izdvajanja u posebne uvjete uz osiguravanje posebne podrške i pomoći u redovnom okruženju. 

Njegujemo pristup usmjeren na dijete, djetetove interese, sposobnosti, vještine i potencijale te intenzivno radimo na senzibiliziranju svih odgojno obrazovnih djelatnika i uže društvene zajednice za potrebe uključene djece. Sukladno tome, potičemo odgojitelje na kontinuirano stručno usavršavanje, pružamo podršku u radu putem grupnih refleksija sa stručnim timom, prilagođavamo prostor specifičnim potrebama djeteta, osiguravamo pomagače, smanjujemo broj djece u odgojnim skupinama u kojima borave djeca s teškoćama u razvoju te veliku pažnju posvećujemo suradnji s roditeljima. 

Inkluzija, kao najviši stupanj pedagoškog povezivanja djece s poteškoćama s djecom bez razvojnih teškoća nudi mnogostruke dobiti za sve sudionike. Djeci s teškoćama u razvoju pruža se prilika za druženje s vršnjacima koji im mogu biti uzori u različitim ponašanjima i vještinama, razvoj samopoštovanja i pozitivne slike o sebi, odrastanje u sredini u kojoj dijete živi, hrabrost u traženju i primanju pomoći od drugih. Ostala djeca u programu dobivaju priliku za učenje o različitostima, razvijaju toleranciju, osjetljivosti za potrebe drugih.

VRIJEDNOSTI KURIKULA

Vrijednosti predstavljaju stalni orijentir za ostvarivanje odgojno-obrazovnih ciljeva i podršku odgojno-obrazovnog sustava od rane i predškolske dobi djeteta do završetka njegova školovanja. Vrijednosti usmjeravaju odgojno-obrazovno djelovanje ka osiguravanju individualne i društvene dobrobiti, u skladu s time kakvu se djecu i kakvo se društvo želi razviti. Kurikul našeg vrtića sukladno Nacionalnom kurikulu za rani i predškolski odgoj i obrazovanje promiče planiranje i djelovanje odgoja i obrazovanja utemeljenog na sljedećim vrijednostima: 
Znanje: U vrtiću dijete stječe znanje aktivno, oslanjajući se na svoj urođeni istraživački i otkrivački potencijal. Vrtić djetetu treba omogućiti da samo sebe percipira kao kompetentnog i uspješnog učenika te razvija različite strategije učenja. U takvim uvjetima dijete stječe kompetenciju „učenja“, kao temelj ostvarivanja koncepta cjeloživotnog učenja.
Identitet: Rani i predškolski odgoj i obrazovanje potiče razvoj osobnog identiteta djeteta te ga osnažuje da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju. Vrtić treba djetetu pomoći da razumije sebe i vlastiti identitet, ali i identitet drugih s kojima se susreće u vrtiću i široj socijalnoj zajednici.
Humanizam i tolerancija: Humanizam i tolerancija u odgoju i obrazovanju ostvaruju se razvojem senzibiliteta djece za potrebe drugih, prihvaćanje drugih i shvaćanje važnosti međusobne povezanosti s njima. U vrtiću djeca uče prepoznati i prihvatiti svoje i tuđe potrebe, poštovati različitosti i graditi skrbne odnose s drugima te zajedno organizirati aktivnosti koje mogu moralno, materijalno i duhovno podizati kvalitetu života cjelokupne grupe, tj. zajednice. Zato je u vrtiću potrebno napustiti unificirane, jedinstvene standarde za svu djecu u korist poštovanja i prihvaćanja različitosti djece. Takav pristup promovira inkluziju djece s posebnim potrebama i pravima u redoviti odgojno-obrazovni program vrtića.
Odgovornost: U ranom i predškolskom odgoju promiče se razvoj sposobnosti djeteta za proaktivno i konstruktivno sudjelovanje u životu zajednice te učenje o vlastitim i tuđim pravima, obvezama, načinima djelovanja u zajednici i mogućnostima doprinosa zajedničkoj dobrobiti. Vrtić djeci treba omogućiti slobodu izbora aktivnosti, sadržaja, partnera za aktivnosti, prostora i načina oblikovanja aktivnosti te ih poticati da za svoje izbore uče preuzimati odgovornost. Djecu treba poticati i sustavno osposobljavati na samoprocjenu vlastitog djelovanja, mišljenja, učenja, komunikacije s drugima i sl. kao osnovne alatke razvoja odgovornosti. 
Autonomija: Autonomija se ostvaruje odgojno-obrazovnim procesom usmjerenim razvoju samostalnog mišljenja, odlučivanja i djelovanja djeteta. Ona se razvija poticanjem inicijativnosti i samoorganizacija djeteta u oblikovanju vlastitih aktivnosti. Dijete se potiče na donošenje odluka i vršenje izbora, ostvarenje vlastitih prava te iznošenje i zastupanje vlastitog mišljenja.
 Kreativnost: Kreativnost kao odgojna vrijednost oslanja se na prihvaćanje prirodne kreativnosti djeteta, koju tijekom odgojno-obrazovnog procesa treba njegovati, poticati i razvijati različitim oblicima izražavanja i stvaranja. Vrtić djetetu osigurava raznovrsne mogućnosti izražavanja i stvaralačke prerade vlastitih ideja, načina razumijevanja i doživljaja. U oblikovanju odgojno-obrazovnog procesa posebno se cijeni i potiče razvoj divergentnog mišljenja djeteta, i to u svim vrstama aktivnosti, područjima učenja i komunikaciji. Različite kognitivno-simboličke ekspresije djeteta shvaćaju se kao alatka za bolje razumijevanje djeteta i integralni dio cjeline odgojno-obrazovnoga procesa u vrtiću.
VIZIJA 

Naša vizija je vrtić kao mjesto rasta i svestranog razvoja svakog pojedinca u poticajnom okruženju što osigurava ishod vizije 

SRETNO DIJETE, SRETAN ČOVJEK, SRETAN SVIJET .


To od nas traži kontinuirano stručno usavršavanje, istraživanje u praksi, promišljanje o njezinu unapređivanju te konkretnim aktivnostima i naporima na njezinu mijenjanju u vlastitim uvjetima.

ZA DIJETE:
sigurnost svakog djeteta 

samopouzdanje i samopoštovanje djeteta 

usvajanje i praktična uporaba pojmova i predodžaba kojima dijete razumije i objašnjava sebe, svoje ponašanje i izbore

stjecanje i razvoj vještina učenja (povezivanja sadržaja, logičkoga mišljenja, argumentiranja, zaključivanja i rješavanja problema)

osiguravanje kvalitetne prilagodbu trenutačnom okruženju i kvalitetno osposobljavanje za izazove koji očekuju dijete (primjerice, polazak u školu) - mogućnost prilagodbe novim, promjenjivim okolnostima

sposobnost odgovornoga ponašanja u okružju (prirodnom i materijalnom)

življenje i učenje prava djeteta

dobrobit i radost svakog djeteta

ZA RODITELJE:

podrška obitelji u području kvalitetne afirmativne roditeljske uloge 

usklađeno međusobno partnersko djelovanje vrtić – obitelj 

zadovoljstvo roditelja

 ZA PROSTORNO, MATERIJALNO I VREMENSKO OKRUŽENJE:
organizacija prostora koji je funkcionalan, siguran, usmjeren na promoviranje susreta, komunikaciju i interakciju; omogućava distanciranje djeteta iz grupnih zbivanja i pravo na privatnost 

bogata ponuda raznovrsnih, razvojno primjerenih i stalno dostupnih materijala koji potiču aktivnu konstrukciju znanja 

održavanje estetike 

fleksibilan dnevni ritam koji se temelji na prepoznavanju i uvažavanju djetetovih potreba 

okruženje koje zrcali zaposlene i njihovu sliku o djetetu 

ZA OZRAČJE: 

model usklađenog življenja koji poštuje prava djeteta u skladu s humanim vrijednostima koje razvijaju kompetencije djeteta i sve oblike učenja 

osnaživanje zaštitnih mehanizama i umanjivanje rizičnih čimbenika 

prihvaćanje, njegovanje i razvijanje vrijednosti obitelji, zajednice i društva 

ZA STRUČNI TIM I ODGOJITELJE: 

osnaživanje osobnih i profesionalnih kompetencija za primjereno i funkcionalno djelovanje u  odnosu sa suradnicima, djetetom i obiteljima 

razvijanju što kvalitetnijeg vrtića / odgojno-obrazovnog procesa 

razvijanje osobne odgovornosti za cjelovito djelovanje na dijete u svim interakcijama; 

razvijanje odgovornosti u osobnom i timskom radu 

razvijanje refleksivne prakse 

proklamiranje humanih vrijednosti 

 ZA OSTALE ZAPOSLENIKE:

razvijanje odgovornosti u osobnom i timskom radu u odnosu na radnu ulogu / poslove, na dobrobit djeteta, na cjelokupno ozračje vrtića

MISIJA

Naša misija je razvijati sigurno, tolerantno i poticajno okruženje za djecu roditelje i zaposlenike, gdje će se svako dijete, u svakom trenutku osjećati voljeno i prihvaćeno.

PROGRAMI DJEČJEG VRTIĆA IZVOR

Programi i organizacija rada u našem vrtiću temelje se na razvojno-primjerenom kurikulu usmjerenom na dijete i humanističkoj koncepciji ranog razvoja do polaska u osnovnu školu, što znači:

pažljivo i bogato strukturirano okruženje i poticajna materijalna sredina koja doprinosi razvoju dječjeg učenja, kreativnosti i stvaralaštvu 


poznavanje zakonitosti rasta i razvoja djeteta u skladu s čim stručni djelatnici planiraju svoj rad 

učenje je interaktivan proces koji uključuje djecu, odrasle, kao i čitavo društveno okruženje 

poticanje partnerskog odnosa s roditeljima kao najvišeg oblika suradnje u ostvarivanju 
zajedničkog cilja, optimalnog razvoja djeteta 

poticanje tolerancije prema različitostima i uvažavanje prava sve djece (poticati uključivanje i socijalizaciju djece s teškoćama u razvoju u život i rad ustanove)

kontinuirano stručno usavršavanje kao potreba podizanja stručne kompetencije za rad i stjecanje novih znanja, vještina i sposobnosti potrebnih za primjenu suvremenih oblika rada s djecom predškolske dobi 
REDOVITI 10-SATNI PROGRAM

Ciljevi programa

Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i kvaliteti njegova obiteljskoga života te osiguravanje takvih uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci kroz: 
zadovoljavanje specifičnih komunikacijskih, razvojnih i obrazovnih potreba djeteta 

osmišljavanje aktivnosti u kojima će dijete moći iskazivati svoje potencijale 

stvaranje kreativnog ozračja (raznovrsni materijali za istraživanje i stvaranje)

usvajanje vještina potrebnih za zadovoljavajuće funkcioniranje u socijalnom okruženju 

Namjena programa

Primarni 10-satni program provodi se za djecu od jedne godine do polaska u osnovnu školu. Skupine su podijeljene prema kronološkoj dobi djeteta na tzv. jasličke skupine (djeca od 1. do 3. godine) i vrtićke skupine (djeca od 3. do 7. godine).

Nositelji programa

U realizaciju redovitog odgojno obrazovnog dijela programa uključeno je72  odgojitelja, jedna pripravnica i četiri nestručne zamjene kao i 40 pomoćnih osoba za njegu, pratnju i skrb. 

Način realizacije programa

Redoviti program provodi se u 37 odgojno-obrazovnih skupina na pet lokacija: Krklecova, Mlinska, Bregana, Celine i Perivoj. Odgojno-obrazovni rad temelji se na Zakonu o predškolskom odgoju i obrazovanju i podzakonskim aktima, Programskom usmjerenju odgoja i obrazovanja predškolske djece te Nacionalnom kurikulu za rani i predškolski odgoj i obrazovanje, a prilagođen je razvojnim potrebama djece te socijalnim, ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo. Stručni rad s djecom baziran je i planiran na dobrom poznavanju zakonitosti rasta i razvoja svakog pojedinog djeteta i uvažavanju svih njegovih postojećih osobnih i kulturoloških raznolikosti. Program se provodi u skladu s humanističkim, razvojnim i integriranim kurikulom kroz paralelno odvijanje brojnih aktivnosti, poticanja suradnje, timskog rada, kvalitetne interakcije i uspostavljanje partnerskih odnosa između svih sudionika procesa, na svim razinama. Posebnu pažnju posvećujemo oblikovanju stimulativnog prostorno-materijalnog i socijalnog okruženja u mnogobrojnim i različitim centrima aktivnosti, koji djecu potiču na igru, istraživanje, stjecanje novih znanja i vještina, te suradničko učenje i projektni rad u suradnji s odraslima. Svakodnevno provodimo igre i aktivnosti na vanjskim i u unutarnjim prostorima vrtića u svrhu poticanja razvoja motoričkih sposobnosti i navika zdravog načina života. Važan segment odgojno obrazovnog rada je inkluzija djece s teškoćama u razvoju. U zajedničkom cilju optimalnog razvoja djeteta, razvijamo, uključujemo i podržavamo roditelje kao partnere u odgoju i obrazovanju njihove djece. 

Vremenik 

Tijekom cijele pedagoške godine, od 1. rujna do 31. kolovoza, u sklopu radnog vremena vrtića od 6:00 do 17.30 sati.

Način vrednovanja programa

Program se vrednuje kroz dnevne, tjedne, mjesečne, tromjesečne i godišnje planove i valorizaciju provedbe istih, redovito praćenje provedbe poticajnih aktivnosti i dokumentiranje istih uz foto i video zapise te zajedničku refleksiju i samorefleksiju, dosjee djece, različite skale procjene, upitnike, testove, te zapisnike sastanaka, internih stručnih aktiva i  odgojiteljskih vijeća.
POSEBNI PROGRAMI


U DV Izvor se provodi Montessori program u centralnom objektu Gustava Krkleca u dvije odgojne skupine, Waldorfski program u jednoj skupini p.o. Bregana, program ranog učenja engleskog jezika u jednoj skupini c.o. Krklecova te likovno-umjetnički program u jednoj skupini c.o. Krklecova

6.2.1  Montessori program

Montessori metoda je filozofija odgoja koja objedinjuje teoriju ličnosti i razvoja i pedagoške tehnike temeljene na poštivanju prava djeteta, njegovih prirodnih sposobnosti i ljubavi prema djetetu. Osnovno načelo rada u Montessori skupini je upoznavanje djeteta, promatranje njegovog razvoja i uočavanje njegovih posebnih interesa. Marija Montessori naglašavala je važnost promatranja djece kakva ona zaista jesu a ne onakvima kakvima bi odrasli željeli da budu. Osmislila je metodu koja, uvažavajući ličnost djeteta vodi dijete k osamostaljenju.  

Cilj programa

Individualiziranim pristupom djeci, posebno oblikovanim i pripremljenim materijalima, u strukturiranoj okolini, poticati cjeloviti razvoj djeteta (tjelesni i psihomotorni, socio-emocionalni i spoznajni razvoj, komunikaciju i stvaralaštvo). Odgajati djecu za mir, toleranciju, slobodu.

Zadaće programa su:

• Osigurati poticajnu okolinu za zadovoljavanje dječjih potreba.

• Poticati dječju samostalnost, razvijati samopouzdanje i pozitivnu sliku o sebi.

• Omogućiti djetetu zadovoljavanje potrebe za kretanjem, utjecati na razvoj motorike kroz prirodne oblike kretanja.

• Razvijati u djeteta okulomotornu koordinaciju i gipkost sitnih mišićnih skupina.

• Zadovoljiti potrebu za raznolikom stimulacijom kojom se utječe na razvoj osjetilnosti – vizualne, slušne, taktilne, olfaktorne i gustativne.

• Poticati razvoj polarizacije pažnje.

• Razvijati u djeteta sposobnost spoznavanja svijeta, uočavanja veza i odnosa među stvarima i pojavama i sposobnost rješavanja problema.

• Zadovoljiti potrebu za međusobnom komunikacijom i utjecati na razvoj sposobnosti komunikacije s književnim, likovnim, glazbenim djelima.

• Razvijati u djeteta stvaralačka svojstva koja ono spontano pokazuje, osobito isprobavanje i istraživanje, želju za učenjem i otkrivanjem.

• Dati djetetu mogućnost da samo kontrolira svoj rad, uočava i ispravlja pogreške.

• Pratiti razdoblja posebne osjetljivosti kod svakog djeteta i individualno djelovati u skladu s tim.

• Redovito informirati roditelje o napretku djeteta.

• Razvijati sposobnost uspostavljanja i održavanja odnosa međusobnog uvažavanja.

• Voditi djecu u rješavanju problemskih situacija i poticati ih na samostalno rješavanje problema.

Namjena programa

Program je namijenjen djeci u dobi od tri godine do polaska u školu

Nositelji programa

U skladu s načelima Montessori metode, svaku  skupinu vode tri odgojiteljice, koje su završile specijaliziranu edukaciju iz područja Montessori pedagogije u Stručno-razvojnom centru Montessori u Zagrebu. 

Odgojno obrazovna skupina Kockice: Sanja Halapa, Zdenka Ladišić i Bettina Renate  Moštak

Odgojno obrazovna skupina Perlice: Tamara Honomihl, Valentina Babojelić i Marina Mihaldinec

Način ostvarivanja programa

Program se provodi u objektu Krklecova u dvije skupine u prostoru dnevnog boravka s posebnim sanitarnim prostorom, vanjskom garderobom i natkrivenom terasom. U program su uključena djeca s teškoćama u razvoju uz podršku osobnog asistenta. 

Uvjeti za ostvarivanje programa


Montessori program određuje vrlo stroge norme u strukturiranju i oblikovanju materijalne sredine i ponašanju odraslih. U pripremljenoj okolini ključnu ulogu za poticanje cjelovitog razvoja djeteta ima didaktički pribor posebno izrađen po Montessori standardima. Pribor se postavlja tako da vodi dijete od lakše prema težim vježbama, od konkretnog pribora prema apstraktnijem, od lakše prema zahtjevnijoj razini, od cjelovitog prema pojedinačnom. Pripremljena okolina utječe i na socijalne odnose, mora odgovarati određenoj kulturi i običajima i unositi osjećaj ljepote i sklada. 

U pripremanju okoline poštuju se sljedeći zahtjevi:

•
Ljepota i atmosfera - prostor mora biti čist i uredan, ispunjen umjetničkim slikama, biljkama za koje se uz odgojitelje brinu i djeca; 

•
Prostor, namještaj i veličina: u prostoru ima dovoljno mjesta za kretanje; uz prostor za zajedničke i aktivnosti u manjim skupinama, postoje i radne površine (stolovi i mali tepisi) za individualni rad. Namještaj je prilagođen visini djeteta i svijetlih boja, police niske, pregledne i otvorene, kako bi djeca sve mogla koristiti bez pomoći odraslih. 

•
Mješovite dobne skupine  potiču socijalni razvoj;  različiti stupnjevi razvoja omogućuju raznovrsnost socijalnih kontakata. Starija djeca spontano pomažu mlađoj, preuzimaju odgovornost i jačaju samopouzdanje. Mlađa djeca promatraju djelatnost starije i pokušavaju isto, traže pomoć ako im je potrebna (sigurnost i spoznaja da mogu tražiti pomoć od odraslih i od djece). 

Montessori odgojitelj mora odgovoriti potrebama različitih razvojnih razina, 

mora prilagoditi vježbe koje priprema interesu djece, odgovarajućim ponudama pribora i djelatnosti stvoriti djetetu uvjete za odgovarajući brzi ili polagani, vlastiti tempo.

•
Red: svaki predmet u sobi ima svoje mjesto. Važno pravilo u Montessori prostoru je: nakon rada s nekim priborom potrebno ga je vratiti na mjesto gdje je bio i u stanju kojem je bio. Ako se pribor sastoji od više dijelova, oni su složeni na poseban podmetač koji dijete samo može prenijeti do mjesta na kojem želi raditi.

•
Specifičnost Montessori pribora (uz dostupnost, poticanje aktivne djetetove djelatnosti, primjerenosti potrebama i sposobnostima) je i autokorektivnost pa dijete može samostalno ispravljati pogreške u radu.

•
Uz originalni Montessori pribor odgojitelj dodatno priprema materijale za rad koji odgovaraju našoj kulturi i običajima u području praktičnog života (vježbe za poticanje samostalnosti), vježbi za poticanje osjetilnih sposobnosti, vježbi za matematiku, vježbi za poticanje govora i vježbi kozmičkog odgoja (priroda i društvo); na temelju kriterija koje je za takvu vrstu pribora postavila Marija Montessori u Montessori dječjim kućama. 

•
Uz Montessori pribor i materijale sastavni dio prostora su i likovni materijali, umjetnički predmeti, glazbala i sadržaji vezani uz glazbenu umjetnost.


Dijete traži pomoć odrasle osobe, ali ne da radi umjesto njega nego da ga nauči obavljati svoje poslove. Nije dovoljno napraviti za dijete predmete primjerenih oblika i dimenzija, potrebno je pripremiti odraslu osobu da mu bude od pomoći. U Montessori okolini koja je prilagođena djetetu, djeca potrebu za samopotvrđivanjem izražavaju rečenicom "POMOZI MI DA NAPRAVIM SAM".

Vremenik

Program se provodi kao cjelodnevni program kontinuirano kroz pedagošku godinu od 01. rujna do 30. lipnja.

Način vrednovanja programa

Program će se vrednovati na dnevnoj, tjednoj, mjesečnoj, tromjesečnoj i godišnjoj razini kroz dnevna zapažanja, foto i video zapise odgojno obrazovnog rada te praćenjem izričaja i uradaka djece. U vrednovanju rada koristit će se liste praćenja psihofizičkog razvoja te ankete za tromjesečnu valorizaciju odgojno-obrazovnog rada. Roditeljima će tjedni i mjesečni pregledi odgojno obrazovnog rada biti dostupni putem panoa. 

6.2.2. Program ranog učenja engleskog jezika

U Dječjem vrtiću Izvor u skupini Daisies provodi se cjelodnevni program ranog učenja engleskog jezika. 

Cilj programa:

Opći cilj programa je kroz sve razvojne zadaće razvijati senzibilitet za strani jezik. Djeca će usvajati engleski jezik i kulturu, osvještavati razlike i sličnosti između vlastite kulture i jezika koji se uči, razvijati pozitivan odnos prema drugim kulturama i narodima i motivirati se za daljnje učenje i usavršavanje engleskog jezika.

Zadaće programa su:

Osigurati poticajno okruženje za cjelokupni razvoj djeteta
Pružati djeci dobar glasovni i jezični model govora te svoje i dječje radnje pratiti govorom na engleskom jeziku
Djecu uključivati bez očekivanja da govore već da slušaju 
Svakodnevno program obogaćivati aktivnostima na engleskom te različitim sredstvima i materijalima
Omogućiti djeci da se izražavaju na engleskom jeziku u poticajnom okruženju prateći mogućnosti i interese djece.
Namjena programa

Program je namijenjen djeci u dobi od četiri godine do polaska u školu
Nositelji programa

Program ranog učenja engleskog jezika vode odgojiteljice predškolske djece Ivana Prčić i Anita Stanić. Odgojiteljice su položile B2 stupanj znanja engleskog jezika te su prošle edukaciju Provedba programa ranog učenja engleskog jezika u stručno-razvojnom centru Dječjeg vrtića Siget

Način ostvarivanja programa

Pri odabiru metodički primjerenih postupaka u središtu su dijete, njegove potrebe i interesi. Djecu se ne potiče na govor, već na slušanje, razumijevanje, prihvaćanje i reagiranje, pri tom poštujući njihov osobni tempo. Teme i sadržaji su bliski djetetu iz svakodnevnog života. U skupini se stvara opuštena i ugodna atmosferu gdje je temelj učenje kroz igru. Djecu se potiče na međusobnu komunikaciju i usvajanje engleskog jezika spontano i iz konteksta. Govor se prati gestikuliranjem, mimikom, aktivnošću, memorijskim karticama i slikama.

Situacijsko učenje

Tijekom boravka djeteta u vrtiću koristi se situacijsko učenje putem individualne komunikacije, u radu s manjim skupinama ili s većim brojem djece. Osnova za takvo usvajanje engleskog jezika je neprekidno tumačenje radnji.

Odgojiteljica uvode kratke dijaloge i fraze sa sve više riječi na engleskom jeziku u svakodnevnim životnim situacijama. Osnova za takvo usvajanje engleskog jezika je neprekidno tumačenje radnji, praćenje govora gestikuliranjem i mimikom. Na taj način utječe se na razvoj pasivnog jezika koji tek kasnije prerasta u aktivni jezik. Djecu se prvo potiče na slušanje i razumijevanje govora, a tek kasnije na upotrebu riječi.

B) Metoda potpunog tjelesnog pokreta 

„Total physical response“ u prijevodu metoda potpunog tjelesnog pokreta je metoda koju je razvio  James Aher, profesor psihologije sa Sveučilišta San Jose u SAD – u, tijekom 60 – ih godina. Kod ove metode voditelj daje upute, a djeca ih izvršavaju, u grupi ili individualno. Dva su cilja ove metode učenja stranog jezika: slušanje i prepoznavanje riječi te pasivno učenje strukture jezika.

Prednosti metode:

Temelji se na pokretu a djeca imaju prirodnu želju za kretanjem

Primjenjiva je neovisno o dobi i znanju

Omogućuje svakom djetetu njegov tempo i ritam učenja

Ponavljanjem riječi i jezičnih struktura pomaže se u pamćenju

C) Pripovijedanje:

Priče pomažu u usvajanju jezika, potiču maštu, potiču razvoj pažnje i slušanja. Uz slikovne materijale koristit će se gestikuliranjem i mimikom prilikom pripovijedanja.

D) Brojalice, igre s pjevanjem, pokretne igre i igre prstićima

Brojalice, pjesme, pokretne igre i igre prstićima su izuzetno važne za razvoj

razumijevanja i pamćenja stranih riječi i jezičnih struktura putem glazbe, ritma,

pokreta i ponavljanja. One su, također dobar način za uvježbavanje izgovora. Djeca

kroz njih stječu dobar osjećaj za melodiju rečenice.

Vremenik

Program se provodi kao cjelodnevni program kontinuirano kroz pedagošku

godinu od 01. rujna do 30. lipnja.

Način vrednovanja programa

Program će se vrednovati na dnevnoj, tjednoj, mjesečnoj, tromjesečnoj i godišnjoj razini kroz dnevna zapažanja, foto i video zapise odgojno obrazovnog rada te praćenjem izričaja i uradaka djece. U vrednovanju rada koristit će se liste praćenja psihofizičkog razvoja te ankete za tromjesečnu valorizaciju odgojno - obrazovnog rada. Roditeljima će tjedni pregledi odgojno obrazovnog rada biti dostupni putem panoa za roditelje, OKITOKI platforme te elektroničkim putem. Roditelji će dobiti i anketne upitnike u svrhu procjenjivanja i unapređenja programa.

6.2.3. Likovno umjetnički program

Imajući na umu da je dijete u središtu svih naših odgojno-obrazovnih i pedagoških namjera i spoznajući da je u interesu kvalitetnog učenja djeteta važno unaprijediti kvalitetu svakodnevnog življenja u vrtiću, iz potrebe za osobnim rastom i unapređivanjem pedagoške prakse, potaknuti kurikulom ustanove pokrenut je  poseban program za koje voditeljice smatraju da je temelj djetetova odrastanja, prozor u svijet, a to je likovni odgoj.

Cilj programa

Opći cilj programa je sustavno podržavanje, razvijanje i poticanje ljubavi i interesa djeteta prema likovnom izričaju. Pozornost se posvećuje doživljajnom učenju, jačanju dječjeg samopouzdanja i samoinicijative te poticanju komunikacije temeljene na demokratskim načelima, a sve to u cilju unapređenja kvalitete življenja djece u vrtiću.

Zadaće programa su:

bogatom poticajnom sredinom i raznolikošću sadržaja, materijala i aktivnosti      zadovoljavati dječju radoznalost i bogatiji dječji doživljajni svijet

poticati dječju samostalnost, razvijati samopouzdanje i pozitivnu sliku o sebi

razvoj stvaralačkog izražavanja, osobito u području likovne umjetnosti

razvoj djeteta koje ostvaruje svoje potencijale

razvoj djeteta koje uspješno ostvaruje verbalnu i neverbalnu komunikaciju s odraslima i djecom 

razvoj humanih i suradničkih odnosa poštujući dječje želje i interese i uvažavajući dječje individualnosti i različitosti

poticati taktilnu, vizualnu i auditivnu osjetljivost upoznavanjem vrijednih djela umjetnosti (likovne, glazbene, literarne, filmske)

omogućavanje izbora i uključivanje u zanimljiv program koji je primjeren djetetovim interesima i potrebama

razvoj djeteta koje može odgovoriti zahtjevima suvremenog društva

Namjena programa

Program je namijenjen djeci od tri godine do polaska u školu.

Nositeljice programa

Stručni djelatnici u programu su odgojiteljice Snježana Klasiček i Andreja Kordić, koje su obje prošle program likovnih edukacija i stekle potrebna znanja i vještine za vođenje likovnih skupina djece.

Način ostvarivanja programa 

Program se odvija u sobi dnevnog boravka koja ima 60 - 65 kvadratnih metara. Pripadajući prostori su atelje, garderoba, kupaonica i natkrivena terasa. Prostor je primjerene veličine te omogućuje djeci nesmetano kretanje, osamljivanje i igru, a uređen je tako da podržava samostalnost u korištenju svih materijala, igračaka, alata, medija, didaktičkih i umjetničkih poticaja. Djeca imaju  mogućnost slobodnog kretanja i odabira igre i u drugim skupinama ili korištenja prostora foajea koji je zajednički prostor u ustanovi. Prva i najvažnija je sigurnost djeteta. Fizičko okruženje omogućava djetetu učenje, istraživanje, suradnju s drugom djecom i odgojiteljima. 

Vanjski prostori za boravak djece sadrže poticajna i sigurna igrala (pješčanik, ljuljačke, penjalice, klackalice, vrtuljak), hladovinu i natkrivenu terasu sa pristupom sanitarnom čvoru, a omogućuju istraživanje, motoričke aktivnosti i socijalne susrete sa djecom drugih odgojnih skupina.

Uvjeti za ostvarivanje programa

          Pri promišljanju organizacije prostora za djecu nužno je krenuti od potreba, sigurnosti i interesa djeteta. Prostor mora biti prohodan, centri organizirani na način da potiču interakciju djece, materijali uvijek dostupni djetetu. Centri aktivnosti u sobi dnevnog boravka mijenjaju se tijekom pedagoške godine sukladno trenutnim interesima djece. Sama svjesnost odgojitelja o važnosti dobro osmišljenog prostora i kvalitetnih, zanimljivih poticaja, prvi je korak prema podizanju kvalitete rada te stvaranju boljeg ozračja u skupini.

Opremljenost prostora didaktičkim i drugim potrebnim sredstvima odgovara skupini mješovitog uzrasta, omogućuje razvoj samostalnosti, sigurnosti, istraživanje, praćenje, bilježenje, vježbanje suradnje u zajedničkim društvenim igrama, razvijanje želje za donošenjem i pridržavanjem pravila u igrama i radu, spoznavanje biljnog i životinjskog svijeta, prostornih odnosa, fizikalnih principa,  rukovanje audiovizualnim sredstvima, rad na računalu, bilježenje događanja fotoaparatom ali i baratanje  te rukovanje raznim materijalima i predmetima, upoznavanje sa praktičnim, svakodnevnim i posebnim vještinama.

Najčešći centri aktivnosti su: centar za likovno izražavanje, centar glazbe, senzorički centar, istraživački centar, centar za igre vodom i pijeskom, centar matematike i manipulativne igre, centar građenja, centar istraživanja prirode, centar početnog čitanja i pisanja, centar obiteljske i dramske igre, centar za igre na otvorenom.

Centar za likovno izražavanje

S obzirom da je likovni centar primarni bit će i najveći centar unutar sobe dnevnog boravka. Ponuđeni materijali omogućit će djetetu slobodu izražavanja u različitim likovnim tehnikama crtanjem, slikanjem, modeliranjem i građenjem.  Djeca se koriste raznovrsnim likovnim materijalima kao što su: olovke, bojice, flomasteri, vodene boje, tempere, pastel, akrilne boje, glina, razne vrste pijeska, papir svih dimenzija, debljine i boja. Djeca će se susretati s likovnim materijalima i tehnikama te dobiti priliku da teoretski i praktično usvoje osnovne elemente likovnog govora (linija, boja, ploha, površina, volumen, kompozicija) propisanog od Ministarstva znanosti i obrazovanja Republike Hrvatske. Ovladavanjem elemenata likovnog govora stvaraju se osnovni uvjeti za stjecanje iskustva likovnog izražavanja te stječu potrebna znanja i vještine neophodne za umjetnički izričaj. Ako dijete ima sposobnosti za složenije likovne zadatke i otvoreno je prema poticajima na učenje i stjecanje novih znanja i vještina, osnovni program obogaćuje se zadacima svladavanja složenijih elemenata likovnog govora: razrađenih linearnih vježbi, raznolikih zadataka bojanja ploha i niza ploha, istraživanja tekstura površina, izrade različitih kolorističkih i kompozicijskih vježbi, zadataka vježbanja ravnoteže, simetrije, ritma, miješanja, slaganja i kontrasta boja, složenijih crtačkih i slikarskih tehnika, kolaža, vitraja, modeliranja. Iako su to često vježbe manualne spretnosti, kontrole ruke, usredotočenost pažnje i vježbanja koncentracije, promatranje predmeta ili predloška. Učenje i istraživanje kroz kreativnu igru osigurava emocionalnu zainteresiranost i obrazovni napredak.

Vremenik

Program se provodi kao cjelodnevni program kontinuirano kroz pedagošku godinu od 1. rujna do 30. lipnja. 

Način vrednovanja programa

Program će se evaluirati od strane voditeljica programa na dnevnoj, tjednoj, mjesečnoj i tromjesečnoj razini kroz dnevna zapažanja o djeci i praćenje ostvarenosti zadaća u tom periodu. Roditelji će biti uključeni u evaluaciju programa kroz osvrte na individualnim razgovorima i ankete za roditelje o zadovoljstvu programom. Stručni suradnici psiholog i pedagog pratit će kvalitetu komunikacije odgojitelj - dijete, odgojitelj - odgojitelj te kvalitetu prostorno-materijalnog konteksta. 

6.2.4  Waldorfski program

Waldorfsku pedagogiju osnovao je Rudolf Steiner i temelji se na razvoju cijelovitog čovjeka stavljajući naglasak na odgoj u skladu sa prirodnim razvojem djeteta bez intelektualnog požurivanja. Štiti pravo djeteta na različitost i uz to razvija vrline kao što su: zahvalnost, osjećaj dužnosti i suradnja kao osnove na kojima se zasniva čitav društveni život.

Cilj programa

Opći cilj je individualiziranim pristupom pomoći djetetu razviti ravnotežu mišljenja, osjećaja i volje da bi ono moglo razviti slobodnu osobnost sposobnu za život sa drugima kroz razvoj osjetila preko kojih stječe iskustvo sebe u odnosu na svijet i preko njih se povezuje sa svijetom. Glava, srce i ruke su jednako važni za razvoj djeteta, pa se umjetničkom i radnom odgoju poklanja jednaka pažnja kao i kognitivnom odgoju. Osnovna načela su ritam i ponavljanje, te uzor i oponašanje, a zasnovani su na ideji da je malo dijete cijelo osjetilno biće koje sve upija i udiše cijelu okolinu.  

„U strahopoštovanju primiti, u ljubavi odgajati i u slobodu otpustiti. „








                            R.Steiner  

Zadaće programa su:

• Razvijati ono što dijete ima u sebi kao kreativni potencijal da bi što smislenije oblikovalo svoj život ne samo radi osobnog razvoja, nego i za dobrobit čitavog čovječanstva

• Razvijati motoričku spretnost jer je blisko povezana sa misaonom aktivnošću i obje imaju važnu ulogu u dječjem razvoju

• Biti djetetu dostojan uzor, jer ono u prvih sedam godina uči oponašajući, te mu  ponuditi  vodstvo koje promiče radost, čuđenje i poštovanje

• Usmjeravati dijete prema stvarnim, a ne virtualnim iskustvima

• Poticati dijete na praktični rad poput pečenja, vrtlarenja, ručnih radova gdje je naglasak na životnim procesima,  a ne na ishodima učenja

• Ostvarivati predvidljive ritmove kroz dan, tjedan i godinu koja djetetu pruža sigurnost i osjećaj međusobnih veza

• Kroz umjetničke aktivnosti poput pripovijedanja, glazbe, crtanja, slikanja, ritmičkih igara i modeliranja poticati zdrav razvoj mašte i kreativnosti

• Razvijati zdrave socijalne odnose roditelja, odgajatelja i djece

• Poticati istinsko zanimanja i prihvaćanje svakog djeteta kao individue

• Poticati samoinicijativne igre sa jednostavnim materijalima što predstavlja osnovnu aktivnost u životu djetetu koja omogućava da prihvati i razumije svoja iskustva

• Stvarati okolinu  za aktivno istraživanje svojeg fizičkog i društvenog okruženja

• Poticanje učenja kroz iskustvene različite dojmove i kroz pokret. Poštovanje djetetove prirodne sklonosti kroz aktivno istraživanje vlastitog prirodnog i društvenog okruženja.

Namjena programa

Program je namijenjen djeci od treće godine do polaska u školu.

Nositelji programa

U skladu s načelima waldorfske metode, skupinu vode dvije odgojiteljice sa završenom edukacijom iz područja Waldorf pedagogije  u Zagrebu, Anna Kovač Buljan i Ida Puharić.

Način ostvarivanja programa

Program se provodi u područnom objektu u Bregani u prostoru dnevnog boravka s zajedničkim sanitarnim prostorom, vanjskom garderobom i nenatkrivenom terasom. U program su uključena djeca s teškoćama u razvoju uz podršku osobnog asistenta. 

Uvjeti za ostvarivanje programa


Waldorf program određuje vrlo stroge norme u strukturiranju i oblikovanju materijalne sredine i ponašanju odraslih. Okolina nudi ograničenje, strukturu i zaštitu kao i mogućnost preuzimanja rizika i suočavanje sa izazovima. 

U pripremanju okoline poštuju se sljedeći zahtjevi:

•
Topla i ugodna atmosfera - prostor mora biti čist i uredan, ispunjen umjetničkim slikama, biljkama za koje se uz odgojitelje brinu i djeca, a umirujuća boja zidova i tkanina pruža djetetu mirno okruženje i učenje o pravim kvalitetama.

•
Prostor, namještaj i veličina: u prostoru ima dovoljno mjesta za kretanje; uz prostor za zajedničke i aktivnosti u manjim skupinama. Namještaj je od drva, prilagođen visini djeteta i svijetlih boja, police niske, pregledne i otvorene, kako bi djeca sve mogla koristiti bez pomoći odraslih.  I svaki predmet ima svoje mjesto.

•
Mješovite dobne skupine  potiču socijalni razvoj;  različiti stupnjevi razvoja omogućuju raznovrsnost socijalnih kontakata. Starija djeca spontano pomažu mlađoj, preuzimaju odgovornost i jačaju samopouzdanje. Mlađa djeca promatraju djelatnost starije i pokušavaju isto, traže pomoć ako im je potrebna (sigurnost i spoznaja da mogu tražiti pomoć od odraslih i od djece). 

•      Materijali su od prirodnih materijala kao drvo, svila, pamuk, glina i  pčelinji vosak, a igračke drvene obojane prirodnim ne štetnim bojama, jer prirodni materijali daju više iskustva i osjetilnih podražaja.

•
Uz razne prirodnine djeci su ponuđene i igračke koje sami izrađujemo od prirodnih materijala. Imajući u vidu razvoj mašte, igračke se izrađuju što jednostavnije i ljepše.

Vremenik

Program se provodi kao cjelodnevni program kontinuirano kroz pedagošku godinu od 01. rujna do 30. lipnja.

Način vrednovanja programa

Program će se vrednovati na dnevnoj, tjednoj, mjesečnoj, tromjesečnoj i godišnjoj razini kroz dnevna zapažanja, foto i video zapise odgojno obrazovnog rada te praćenjem izričaja i uradaka djece, te izradi profila svakog pojedinog djeteta na temelju dužeg promatranja. U vrednovanju rada koristit će se liste praćenja psihofizičkog razvoja te ankete za tromjesečnu valorizaciju odgojno-obrazovnog rada. Roditeljima će tjedni i mjesečni pregledi odgojno obrazovnog rada biti dostupni putem panoa i e-mail-ova. 

PROGRAM PREDŠKOLE


Ciljevi programa

Opći cilj programa je osigurati svakom djetetu optimalne uvjete za razvijanje i unaprjeđivanje tjelesnih, emocionalnih, socijalnih i spoznajnih potencijala te poticati razvoj samostalnosti, pozitivne slike o sebi, samopouzdanja, samopoštovanja te druga znanja i vještine i kompetencije koje će mu pomoći u prilagodbi na nove uvjete života, rasta i razvoja u školskom okruženju. 

Zadaće programa: 

zadovoljavanje dječjih primarnih potreba

unaprjeđivanje njege i brige za zdravlje djece

razvijati u djeteta osjećaj sigurnosti i prihvaćenosti

razvijati i jačati u djeteta pozitivnu sliku o sebi

socijalizacija i senzibilizaciju djeteta na okolinu koja ga okružuje

razvijanje individualnih potencijala svakog djeteta

razvijati samostalnost djeteta

razvijati  radoznalost i kreativnost

razvijati sposobnost spoznavanja vanjskog svijeta 

razvijati sposobnost govorne, likovne i glazbene komunikacije

razvijati osjećaj odgovornosti djeteta

poticanje spontanih ponašanja i izražavanje potreba djeteta

prepoznavanje i prevencija razvojnih poremećaja

Namjena programa

 
Program predškole namijenjen je djeci u godini dana pred polazak u školu s područja Grada Samobora, a koja nisu obuhvaćena redovitim programom predškolskog odgoja u dječjem vrtiću. Za djecu s teškoćama u razvoju provedba programa predškole osigurava se dvije godine prije polaska u školu.

Nositelj programa

Za nositelje programa jedne  skupine planiraju se dvije odgojiteljice. Ukoliko se broj djece prijavljenih za program predškole poveća, formirati će se još jedna skupina u objektu ovisno o mjestu stanovanja većine prijavljene djece. Ako broj djece bude manji od 10 pokušati će se dogovoriti suradnja s drugim gradskim vrtićem radi racionalizacije troškova provedbe programa. 

Način ostvarivanja programa

Program će se provoditi u prostoru dnevnog boravka  odgojnih skupina redovitog programa. U neposrednom radu s djecom kombiniraju se  primjenjuju različite metode i oblici rada bazirani na humanističko-razvojnoj koncepciji odgoja i obrazovanja: verbalne metode, metode otkrivanja, metode istraživanja, problemske metode, metode promatranja, metode demonstracije, igra te metode pokazivanja kroz zajednički rad u skupini, rad u manjim skupinama, rad u parovima i  individualni rad.  Rad se organizira tako da se izmjenjuju dinamične i statične aktivnosti djeteta, igra i rad, vodeći brigu prije svega, o zadovoljavanju općih i posebnih potreba djeteta. To podrazumijeva organizaciju, poticanje i provođenje sadržaja i aktivnosti koje su izravno ili neizravno povezane s ostvarenjem osobnog cilja djeteta, u skladu s njegovim interesima, potrebama i mogućnostima. U svrhu realizacije postavljenih ciljeva sadržaji i aktivnosti će se provoditi tako da se ono što se uči prilagođava djetetovim interesima, da se uvode raznolikosti i inovacije u igru, učenje i rad, da dijete aktivno sudjeluje u programu i dolazi do brze povratne informacije, da se kod djeteta njeguje njegova prirodna radoznalost i da se sadržaji i aktivnosti povezuju sa stvarnim životom. Program se, u skladu s interesima i mogućnostima obogaćuje aktivnostima izvan ustanove (posjeti, izleti, kulturne priredbe, kazališne predstave i sl.).

Vremenik

Program će se održavati u od listopada 2026. do svibnja 2027. godine u  vremenu od 15:00 do 19:00 h dva puta tjedno u periodu od listopada do veljače i dva puta tjedno od veljače do svibnja. Ukupno trajanje programa je 250 sati godišnje.

Način vrednovanja programa

Program se vrednuje dnevno, tjedno, mjesečno i tromjesečno putem zapažanja odgojitelja, foto i video dokumentacije, uradaka djece te procjenom spremnosti za školu od strane logopeda i psihologa. U vrednovanju će se koristiti liste za procjenu razvoja i interni obrasci za tromjesečno vrednovanje. 

KRAĆI PROGRAMI 

6.4.1. Folklorna igraonica

Ciljevi programa

Cilj folklorne igraonice je upoznati djecu s narodnim običajima, tradicijskim plesovima, pjesmama, nošnjama i igrama svih folklornih zona u Hrvatskoj (alpska, panonska, jadranska i dinarska).

Zadaci folklorne igraonice su:

razvijati senzibilitet u djeteta prema nacionalnoj baštini i tradiciji

razvijati i omogućavati djetetov izričaj kroz ritam, rimu, pokret, pjesmu i glazbu

razvijati motoriku, osobito koordinaciju u prirodnim oblicima kretanja, fleksibilnost i gipkost

razvijati sposobnost druženja s drugom djecom kroz igru i ples

razvijati u djeteta samostalnost, samopouzdanje i zadovoljstvo u vlastitoj aktivnosti

Namjena programa:

Folklorna igraonica namijenjena je djeci u dobi od 4 godine do polaska u školu. Predviđen broj djece u igraonici je od 8 do 18. 

Nositelj programa

Program provode posebno educirane odgojiteljice Tijana Kupres i Ivana Đurđević

Način ostvarivanja programa

Program će se provoditi u dvorani u objektu Krklecova te u sobi odgojne skupine u objektu Mlinska. Program se ostvaruje tako da se djetetu kroz igru, pjesmu i pokret što više približi folklorno stvaralaštvo. U osnovi programa su glazba, pokret i narodne nošnje. Sadržaji uključuju: elementarne igre i brojalice, male tjelesne aktivnosti, igre s pjevanjem, kraće pjesme i plesove iz svih krajeva Hrvatske, osobito iz Sjeverozapadne Hrvatske i samoborskog kraja. Teme su vezane uz kalendar (godišnja doba, blagdani).
Vremenik

Igraonica se održava u periodu od 1. listopada do 30. svibnja, dva puta tjedno po jedan sat izvan radnog vremena vrtića.

Način vrednovanja

Vrednovanje će se provoditi kroz dnevna zapažanja odgojiteljice koja će se nadopunjavati fotografijama, audio zapisima i video zapisima. Javnim nastupima za roditelje i širu publiku prikazat će se što su djeca naučila i usvojila. 

6.4.2. Kraći program rada s potencijalno darovitom djecom

Opći cilj 

programa je organizirati sustavnu identifikaciju potencijalno darovite djece i poticati cjeloviti razvoj potencijalno darovite djece kroz individualizirani i diferencirani pristup u skladu s njihovim potrebama, sposobnostima, interesima i stilovima učenja.

Zadaće programa 

U odnosu na potencijalno darovitu djecu, zadaće programa su:

Razvijati pozitivnu sliku o sebi, samopouzdanje i samopoštovanje 

Razvijati emocionalne kompetencije: sposobnost prepoznavanja i razumijevanja osjećaja kod sebe i kod drugih, izražavanje osjećaja na socijalno prihvatljiv način i samoregulaciju (sposobnost odgode zadovoljenja potreba, ustrajnost nakon početnog neuspjeha) 

Razvijati socijalne kompetencije: vještine komuniciranja u započinjanju i održavanju odnosa, sposobnost suradnje s drugom djecom, sposobnost rješavanja sukoba i asertivnu komunikaciju

Razvijati prezentacijske vještine 

Razvijati više misaone procese: logičko mišljenje, kritičko mišljenje, apstraktno mišljenje, divergentno mišljenje, kreativno rješavanje problema

Razvijati znanstveno mišljenje kroz postavljanje hipoteza, provođenje pokusa, promatranje rezultata, donošenje zaključaka

Omogućiti proširivanje i produbljivanje znanja u skladu s interesima

Podržavati i poticati radoznalost, spremnost za istraživanja i preispitivanje postojećih znanja

Razvijati kreativno izražavanje u skladu s interesima i preferiranim stilom učenja

Zadaće programa u odnosu na roditelje:

pružiti podršku roditeljima u odgojnim izazovima s kojima se susreću

savjetovanje i educiranje roditelja o načinima zadovoljavanja potreba i interesa darovitog djeteta

ostvariti bolje poznavanje i razumijevanje sposobnosti, karakteristika osobnosti i potreba svog djeteta

Namjena programa

Program je namijenjen potencijalno darovitoj djeci u dobi od 5 godina do polaska u školu. U svakoj skupini će biti maksimalno 12 djece.

Nositelji programa

Program će voditi odgojiteljice Anamarija Dubić i Anita Tarle, obje dodatno educirane i posebno motivirane za rad s potencijalno darovitom djecom.

Način ostvarivanja programa

Program će se provoditi u prostorima odgojne skupine u objektima Krklecova i Mlinska, u periodu od studenog do kraja lipnja. Osnovna načela odgojno obrazovnog rada s potencijalno darovitom djecom su individualizacija i diferencijacija. Stoga sadržaje nije moguće unaprijed planirati već se oni usklađuju s razvojnim osobitostima, sposobnostima, potencijalima, potrebama i interesima djece koja će biti uključena u program. Načela kojima će se voditi u radu su: poticati cjelovit razvoj i dobrobit darovitog djeteta, omogućiti aktivnu ulogu darovite djece u učenju, poticati širenja temeljnih znanja i razvoj verbalnih sposobnosti, uvažavati specifične interese djece i omogućiti im da ih proširuju i produbljuju, omogućiti djeci da uče na način koji im najviše odgovara, organizirati složenije aktivnosti, zahtjevnije u pogledu korištenja apstraktnog mišljenja i viših razina misaonih procesa, postavljati viša očekivanja u pogledu neovisnosti i ustrajnosti, osigurati korištenje što raznolikijeg materijala u radu i više vremena za rad, poticati tumačenje osobnog i tuđeg ponašanja i osjećaja, stvarati prigode za razvijanje i izražavanje sposobnosti vođenja, ohrabrivati kreativno i produktivno mišljenje. Moguće strategije u radu uključuju rad s cijelom grupom, rad u manjim grupama i individualni rad, kao i rad na projektu te rad s dodatnim sredstvima i materijalima.  Iako se same aktivnosti i sadržaji rada planiraju u skladu s interesima, sposobnostima, potencijalima i potrebama pojedine djece, moguće je navesti okvirne sadržaje i aktivnosti:

istraživačke aktivnosti i pokusi

logičko – matematičke igre i aktivnosti (zagonetke, mozgalice, pitalice, smart igre i sl.)

strateške igre

individualni projekti djece ili grupni projekti

igre riječima (rebusi, anagrami, smišljanje novih riječi i sl.)

igre i vježbe za poticanje kreativnog mišljenja i divergentnu produkciju

igre i vježbe kreativnog rješavanja problema (traženje originalnih rješenja za različite probleme i problemske situacije)

raznovrsne stvaralačke igre i aktivnosti (igre uloga, dramske igre, igre kreativnog izražavanja pokretom, kreativne aktivnosti s neoblikovanim materijalom i konstruktorima)

aktivnosti kodiranja i početnog programiranja

socijalne igre

društvene igre

aktivnosti s kutijom punom osjećaja

forum teatar

pokretne igre

posjeti i gostovanja

aktivnosti na multimedijskom računalu

Vremenik

Program će se provoditi jednom tjedno u trajanju od 90 minuta u poslijepodnevnim satima, u periodu od 1. studenog do 30. lipnja

Način vrednovanja

Vrednovanje programa od strane voditeljica temeljit će se na promatranju i bilježenju interesa i zadovoljstva djece tijekom radionica, dječjih postignuća i napretka u različitim područjima razvoja. Voditeljice će voditi foto dokumentaciju te zapažanja za svako dijete metodom neformalnog opažanja odnosno kratkim zapisima specifičnih situacija, reakcija, ponašanja, iskazanih vještina i interesa. Za svako dijete vodit će se individualni portfolio djeteta koji će sadržavati njegove radove tijekom godine, izjave djece te zapažanja voditeljica o njihovom ponašanju i napretku. Na kraju svake radionice s djecom će se provesti osvrt što im se na radionici svidjelo, a što im se nije svidjelo. Na kraju godine voditelji će s djecom provesti osvrt što im se na radionicama najviše svidjelo, a što im se nije svidjelo. Voditeljice će nakon svake radionice provesti zajedničku refleksiju ili samorefleksiju na provedene aktivnosti, postupke i reakcije djece te će u skladu s time planirati daljnji rad. U vrednovanju programa sudjelovati će roditelji kroz neformalni osvrt na individualnom razgovoru dva puta godišnje, te ispunjavanjem ankete o zadovoljstvu roditelja različitim segmentima programa na kraju provedbe programa.

6.4.3. Kraći program ranog učenja engleskog jezika

Opći cilj  programa je poticati razvoj  jedne od osam  temeljnih kompetencija za cjeloživotno učenje, a to je komunikacija na stranom  jeziku. Djeca u vrtiću imaju sve preduvjete za početak učenja stranog jezika koji se usvaja preko igre i izloženosti jeziku u krugu svojih vršnjaka uz potporu voditelja odgajatelja u sigurnom socio–emocionalnom ozračju  i bogato osmišljenom okružju.
Zadaće programa

U odnosu na dijete:
Stvarati okruženje poticajno za učenje engleskog jezika prema programu, dobi i potencijalima djece

U početku upotrebljavati jednostavne riječi, fraze ili rečenice na engleskom jeziku

Govor upotpuniti gestama tj. neverbalnom komunikacijom

Sve svoje i dječje radnje pratiti govorom

Djecu uključivati bez očekivanja da govore već da slušaju

Pružati djeci  dobar glasovni i jezični model govora s obzirom da djeca uče spontano i kroz igru i nesvjesno usvajaju strukture stranog jezika.

Govor i prilagoditi individualnim mogućnostima djece

Koristiti različita sredstva i materijale na engleskom jeziku (slikovnice, kartice, didaktičke igre)

 Program obogaćivati aktivnostima na engleskom jeziku (brojalice, pjesmice, priče i bajke, različite igre)

Omogućiti djeci da se izražavaju na engleskom jeziku u poticajnom okruženju prateći mogućnosti i interese djece

U odnosu na odgojitelja: 

Planiranje odgojno-obrazovnog rada na tjednoj bazi 

Popunjavanje imenika djece

Izrađivanje protokola i instrumenata praćenja, prikupljanja i obrade podataka

Njegovanje partnerskog odnosa s roditeljima

Kontinuirano uređivanje panoa za roditelje, komunikacija i suradnja s roditeljima putem različitih alata (roditeljski sastanci, individualni sastanci i izvješća o napredovanju, radionice i neformalna druženja, elektronička pošta, digitalna platforma) te izrada anketnih upitnika za roditelje

Prikupljanje dječjih  uradaka i izjava

Individualno usavršavanje i praćenje stručne literature sa naglaskom na rano učenje stranog jezika

Obogaćivanje prostora u kojem borave djeca (izrađivati poticaje, nabavljati nove didaktičke igre, slikovnice, materijale)

Namjena programa

Kraći  program ranog učenja engleskog jezika namijenjen je djeci u dobi od navršene četvrte godine života do polaska u školu. U skupini bi  bilo upisano do 12-ero  djece iz različitih skupina.
Nositelji programa

Program ranog učenja engleskog jezika ostvaruju odgojiteljice Ana Nikl, Lana Stojčević i Lucija Planinčić. 

Način ostvarivanja programa

Kraći program engleskog jezika planiran je u 2 područna objekta dječjeg vrtića “Izvor”: područni objekt Celine  i područni objekt Mlinska i u centralnom objektu Krklecova. Sadržaji i vokabular bit će realizirani kroz različite sadržaje i aktivnosti, koji se biraju u skladu s interesima i mogućnostima djece i slijede aktualna događanja tijekom godine. Nove strukture i vokabular, kao i ponavljanje već naučenog, predstavljat će se djeci kroz više načina: vizualno, auditivno, uz pokret, dodir, mimiku, situaciju već blisku djetetu. Svaka će se tema realizirati  kroz pjesmice, slikovnice, memorijske kartice, društvene igre te razne pokretne igre. Brojalice, pjesme, pokretne igre i igre prstićima su izuzetno važne za razvoj razumijevanja i pamćenja stranih riječi i jezičnih struktura i djeca će uz ritam, pokret lako usvajati i memorirati nove riječi i fraze. Odabir tema bit će primjeren uzrastu i  interesu djece. Odgojitelji će planirati sadržaje i teme u skladu s dobi i specifičnim potrebama i interesima djece. Tematske cjeline i sadržaji  koje okvirno planiramo koristiti u radu ćemo prilagođavati trenutnim interesima djece vodeći računa da su razvojno primjereni i poticajni. 
TEMA: TO SAM JA

Odgovarati na jednostavna pitanja ( ime, dob, osjećaji)

Moje tijelo (dijelovi tijela, osnovni pokreti, jednostavne radnje)

Ja mogu...

Ponavljanje i izgovaranje svakodnevnih radnji 

Molba, isprika, zahvala (usvajanje pravila poželjnog ponašanja)

TEMA: MOJA OBITELJ, MOJI PRIJATELJI

imenovanje članova obitelji i prijatelja

odgovarati na pitanja o članovima obitelji

 igre uloga i dramatizacije

TEMA: HRANA

imenovanje hrane

imenovanje obroka

brojanje (voća, povrća)

TEMA: VRIJEME I GODIŠNJA DOBA

vremenskih prilika

na pitanja o vremenu

prepoznavati i imenovati pojmove Noć - dan, jutro – večer

godišnja doba (odjeća primjerena godišnjem dobu) 

dani u tjednu

boje i brojevi 1-20

TEMA: ŽIVOTINJE

imenovanje životinja (domaće, šumske, kukci, kućni ljubimci)
gdje žive, kako se glasaju
boje, brojevi
TEMA: ROĐENDANI I  BLAGDANI

obilježavanje rođendana, blagdana (Christmas, Easter, New Year)

odgovoriti na jednostavna pitanja (dob, ime)

upoznavanje sa simbolima blagdana

čestitati blagdane i svečanosti

Vremenik 

Program će se provoditi dva puta tjedno u trajanju od 45 minuta u poslijepodnevnim satima, u periodu od 1. listopada do 30. svibnja. 

Način vrednovanja programa

S ciljem ostvarenja optimalnih uvjeta za cjelopukni razvoj djeteta, voditeljice će promatrati i spoznati svako dijete, bilježiti interese, postignuća i napredak. U tu će svrhu koristiti metode, postupke i tehnike praćenja i prikupljanja obrade podataka, valorizacije i dokumentiranje putem foto zapisa, video zapisa i opažanjem. Na kraju svake radionice, voditeljice će provesti refleksiju i samorefleksiju na provedene aktivnosti  s ciljem obogaćivanja i planiranja daljnjeg i što kvalitetnijeg rada. 

PROGRAMI KOJI OBOGAĆUJU REDOVITI PROGRAM

6.5.1. CAP program 

CAP je program prevencije zlostavljanja djece namijenjen djeci u godini pred polazak u školu. 

CILJEVI 


Opći cilj CAP programa je smanjiti ranjivost djece i njihovu izloženost različitim oblicima zlostavljanja kroz: pružanje kvalitetnih informacija, poučavanje učinkovitim prevencijskim strategijama te osnaživanje njima važnih odraslih, roditelja i zaposlenika vrtića, da im pruže kvalitetniju podršku. 

Specifični ciljevi su:

1. CILJ: informirati sve članove kolektiva o CAP programu te o  obilježjima 

               zlostavljanja i zanemarivanja

2. CILJ: ostvariti cjelokupni obuhvat djece u godini pred polazak u školu 

3. CILJ: informirati sve roditelje i odgojitelje djece školskih obveznika o CAP programu

4. CILJ: provesti pripremne i podržavajuće aktivnosti u matičnim skupinama

Tablica 1 - Ciljevi provođenja CAP programa
	CILJEVI U ODNOSU NA DIJETE
	•   jačanje osjećaja samo efikasnosti i samopouzdanja te 

    smanjivanje osjećaja bespomoćnosti i straha 

•   informiranje djece o potencijalno opasnim situacijama 

•  jačanje pozitivnih strategija kod djece za sprečavanje vlastite viktimizacije 

•   učenje djece o njihovim pravima te načinima kako mogu zaštiti 

    svoja prava 

•   usmjeravanje djece na socijalnu mrežu i povećavanje 

    vjerojatnosti traženja pomoći u situacijama nasilja, zlostavljanja i  slično 

•   poboljšati komunikaciju djece i odraslih sudionika odgojno- obrazovnog procesa

	CILJEVI U ODNOSU NA ODGOJITELJE I DRUGE DJELATNIKE
	•   pružiti stručnu i točnu informaciju o zlostavljanju, odnosno razbiti    mitove 

•   osnažiti odgojitelje i ostale sudionike procesa te im pružiti 

    informaciju o tome kako mogu zaštiti dijete 

•   educirati odgojitelje o identifikaciji djece koja su možda bila 

    zlostavljana 

•   educiranje o zakonskim pravima, odgovornostima i izvorima 

    pomoći 

•   jačanje profesionalnih kompetencija u okviru komunikacije s 

    djecom i strategija ojačavanja djece 

•   razvoj vještina komunikacije u slučajevima ako se dijete povjeri  odrasloj osobi

	CILJEVI U ODNOSU NA RODITELJE I ŠIRU DRUŠTVENU ZAJEDNICU
	•   pružiti stručnu i točnu informaciju o zlostavljanju, odnosno razbiti  mitove 

•   osnažiti roditelje te im pružiti informaciju o tome kako mogu zaštiti svoje i tuđe dijete 

•   educiranje o zakonskim pravima, odgovornostima i izvorima 

    pomoći 

•   jačanje profesionalnih kompetencija u okviru komunikacije s 

    djecom i strategija ojačavanja djece 

•  osnaživanje roditeljskih kompetencija kroz znanja o pravima 

    djece


NOSITELJI PROGRAMSKIH AKTIVNOSTI 


Nositelji programskih aktivnosti su posebno educirani odgojitelji i stručni suradnici koji su završili edukaciju za provedbu CAP programa. Ove pedagoške godine u vrtiću će biti formirana tri CAP tima te će program provoditi logopedinja Nikolina Herceg Beljak, zdravstvena voditeljica Andreja Hribar i odgojiteljice: Jasminka Pasarić, Tihana Čebušnik, Vesna Kartelo, Iva Erceg, Tijana Kupres i Lucija Razum dinamikom navedenoj u sljedećoj tablici.

6.5.2. EKO  program 

Dječji vrtić Izvor Samobor od 2012. godine provodi međunarodni program Eko-škole/eko-vrtići, s ciljem sustavnog razvijanja ekološke svijesti djece i odraslih te poticanja odgovornog odnosa prema prirodi, okolišu i resursima. Program se provodi u svim odgojno-obrazovnim skupinama u objektima Mlinska i Krklecova te predstavlja sastavni dio svakodnevnog života i rada vrtića i u potpunosti je integriran u svakodnevni život ustanove. Dječji vrtić je nositelj Dijamantnog statusa 1, a tijekom pedagoške godine 2026./2027. nastavit će se sustavan rad na ispunjavanju kriterija i aktivnosti potrebnih za stjecanje Dijamantnog statusa 2. U skladu s načelima Eko programa, posebna će se pozornost posvetiti tome da ekološke vrijednosti ne budu vezane samo uz pojedinačne projektne aktivnosti ili obilježavanje ekoloških datuma, već da postanu dio svakodnevne kulture ustanove, ponašanja djece i odraslih te organizacije života i rada vrtića.

Program se temelji na razvijanju odgovornog odnosa prema prirodi, racionalnom korištenju vode i energije, odgovornom postupanju s otpadom, očuvanju bioraznolikosti, zdravom načinu života, očuvanju kulturne i prirodne baštine te aktivnom sudjelovanju djece i odraslih u očuvanju okoliša.

Ciljevi programa

Osnovni cilj Eko programa je razvijati kod djece i odraslih ekološku osviještenost, odgovornost i aktivan odnos prema okolišu, stvarajući uvjete u kojima dijete kroz neposredno iskustvo uči kako svojim postupcima može pridonijeti očuvanju prirode.

Posebni ciljevi programa su:

•
razvijati svijest djece o važnosti očuvanja prirode i okoliša;

•
poticati odgovorno i racionalno korištenje vode, energije i drugih prirodnih resursa;

•
razvijati navike pravilnog razvrstavanja i smanjivanja količine otpada;

•
poticati ponovnu uporabu i kreativno iskorištavanje materijala;

•
razvijati brigu o biljkama, životinjama i bioraznolikosti;

•
poticati zdrav način života i odgovoran odnos prema vlastitom zdravlju;

•
razvijati ekološku osjetljivost kroz neposredan boravak djece u prirodi;

•
njegovati i upoznavati lokalnu prirodnu, kulturnu i tradicijsku baštinu;

•
uključivati roditelje, lokalnu zajednicu i druge dionike u ostvarivanje Eko programa;

•
razvijati kod odgojitelja i ostalih djelatnika svijest o tome da su osobnim primjerom važni nositelji ekoloških vrijednosti;

•
poticati odgojitelje na sustavno uključivanje ekoloških sadržaja u svakodnevne aktivnosti i projekte;

•
osigurati kontinuitet provedbe Eko programa tijekom cijele pedagoške godine;

•
nastaviti aktivnosti usmjerene prema stjecanju Dijamantnog statusa 2.

Nositelji i koordinacija programa

Vrtićka Eko-koordinatorica: Nikolina Herceg Beljak

Eko-koordinatori objekta Mlinska: Darija Stupar (voditelj) i Ivana Đurđević

Eko-koordinatori objekta Krklecova: Sandra Kalafatić (voditelj), Lucija Razum i Jasmina Štefulj

U provedbu programa uključeni su svi odgojitelji, stručni suradnici, ostali djelatnici vrtića, djeca i roditelji, čime se osigurava zajedničko djelovanje na razini cijele ustanove.

Način ostvarivanja programa

Eko program ostvarivat će se tijekom cijele pedagoške godine kroz svakodnevne životne situacije, odgojno-obrazovni rad, projektne aktivnosti, istraživačke i kreativne aktivnosti, boravak djece na otvorenom, obilježavanje važnih ekoloških datuma, radionice, suradnju s roditeljima i lokalnom zajednicom te sudjelovanje u različitim ekološkim akcijama i natječajima.

Poseban naglasak stavlja se na osnaživanje odgojitelja za svakodnevno življenje Eko programa. Planirat će se aktivnosti kojima će se odgojitelje dodatno informirati i poticati na uključivanje ekoloških tema u svakodnevni rad, neovisno o tome provodi li skupina u određenom trenutku formalni eko-projekt.

Odgojitelji će se poticati da s djecom:

•
svakodnevno promišljaju o načinima očuvanja okoliša;

•
razvijaju navike pravilnog razvrstavanja otpada;

•
racionalno koriste vodu, papir, električnu energiju i druge resurse;

•
koriste otpadne i prirodne materijale u igri i stvaralaštvu;

•
brinu o biljkama i životinjama u neposrednom okruženju;

•
istražuju prirodne pojave i promjene u okolišu;

•
provode aktivnosti u prirodi i na otvorenom;

•
razvijaju svijest o zdravoj prehrani i zdravim životnim navikama;

•
upoznaju prirodnu i kulturnu baštinu Samobora i okolice.

Na razini ustanove nastavit će se provoditi i razvijati projekti i aktivnosti povezani s temama otpada, kompostiranja, vode, energije, bioraznolikosti, zdravlja, prehrane, prirode i kulturne baštine, uz mogućnost uključivanja novih tema u skladu s interesima djece i aktualnim potrebama vrtića.

Sudjelovanje na natječajima i prezentacija rada

Vrtić će tijekom godine pratiti dostupne eko-natječaje, javne pozive, smotre i projektne mogućnosti te, prema procjeni Eko-koordinatora i Eko odbora, prijavljivati aktivnosti i projekte odgojnih skupina i ustanove. Na taj će se način omogućiti predstavljanje rada DV Izvor Samobor, razmjena iskustava s drugim eko-vrtićima te dodatno poticanje djece i odgojitelja na kreativno osmišljavanje aktivnosti usmjerenih prema očuvanju okoliša.

Eko odbor

Eko odbor sudjelovat će u planiranju, praćenju i vrednovanju provedbe programa te će tijekom godine razmatrati ostvarene aktivnosti, predlagati nove sadržaje i usmjeravati rad prema kriterijima potrebnima za ostvarivanje Dijamantnog statusa 2. Posebno će se pratiti koliko su ekološke vrijednosti integrirane u svakodnevni život vrtića te koliko su u provedbu programa uključeni djeca, odgojitelji, roditelji i lokalna zajednica.

Vrednovanje programa

Ostvarivanje programa pratit će se kroz dokumentaciju odgojnih skupina, fotografije i druge oblike pedagoške dokumentacije, izvješća o provedenim projektima i aktivnostima, sudjelovanje na natječajima i smotrama, suradnju s partnerima i Eko-kumovima te povratne informacije djece, roditelja i djelatnika. Posebno će se vrednovati kontinuitet i vidljivost Eko programa u svakodnevnom radu vrtića, kao i napredak u ostvarivanju kriterija za stjecanje Dijamantnog statusa 2.

Vremenik

Eko program provodit će se tijekom cijele pedagoške godine 2026./2027. u svim odgojno-obrazovnim skupinama, uz kontinuirano praćenje i nadogradnju aktivnosti na razini objekata i cijele ustanove.

6.5.3. SIGURNOSNI PROGRAM

Sigurnosni program usmjeren je na prevenciju rizika, pravodobno reagiranje i jasno razumijevanje odgovornosti zaposlenika. Provodi se kroz protokole, preventivne aktivnosti, informiranje i razvoj sigurnosnih kompetencija djece, roditelja i djelatnika.

PROGRAMI VANJSKIH SURADNIKA U PROSTORU VRTIĆA

Vrtić za potrebe izvođenja dodatnih programa za djecu predškolske dobi omogućava korištenje svojih prostorija. U vrtiću se trenutačno održava kraći, sportski program Športići:  

Sportski program obuhvaća svladavanje osnova iz desetak sportova (košarka, rukomet, odbojka, nogomet, tenis, sportska gimnastika, ritmička gimnastika, orijentacijsko trčanje, hokej, atletika, aerobic, kuglanje, prirodni oblici kretanja ...), uz korištenje rekvizita za provođenje programa primjerenih razvojnim karakteristikama djece, a sve to uz igru i na način prilagođen uzrastu.

Vodeći se motom „IGROM KROZ SPORT“ i željom da dječje motoričke sposobnosti i znanja razvijemo kroz kvalitetan i zanimljiv sportski program, kod djece se postiže zainteresiranost za kreativnim, maštovitim i raznovrsnim oblicima tjelesnog vježbanja. U „Športićima“ ne postoje strogo nametnuti sadržaji i aktivnosti koji mogu dovesti do osjećaja nesposobnosti ili zapostavljenosti, već se djeca osjećaju kompetentnima, vodi se računa i o individualnosti svakog djeteta.

Ciljevi programa su razvoj motoričkih sposobnosti s naglaskom na njihovu povezanost sa zdravljem djece, razvoj motoričkih vještina kroz svladavanje tehnike pojedinih sportskih grana, cjeloviti razvoj djeteta kroz uvažavanje, prepoznavanje i poticanje individualnih razvojnih sposobnosti i mogućnosti svakog djeteta, te poticanje navike bavljenja kineziološkim aktivnostima od najranije dobi, i time doprinijeti zdravom načinu života djece.

Sportski program „Športići“ verificiran je od Ministarstva znanosti, obrazovanja i športa, provodi se 2x tjedno po 45 minuta u objektu Krklecova, a grupa obuhvaća do 15 polaznika.

7. BITNI ZADACI ODGOJNO – OBRAZOVNOG RADA NA NIVOU USTANOVE

Na nivou ustanove definirane su trajne zadaće koje se provode kontinuirano iz godine u godinu  na više ili manje sličan način uvažavajući specifičnosti svake generacije, svake skupine i svakog djeteta i zadaće za unaprjeđenje odgojno obrazovnog rada koje se svake godine iznova definiraju ovisno o potrebama cjelokupne ustanove. 

7.1. ZADAĆE NA NIVOU USTANOVE 

Trajne zadaće na nivou ustanove

Planiranje i vrednovanje odgojno – obrazovnog rada

Obogaćivanje redovitog programa

Praćenje i olakšavanje procesa prilagodbe na vrtić

Priprema za školu djece školskih obveznika

Briga i skrb za djecu s potencijalnim i prolaznim posebnim potrebama

Inkluzija djece s teškoćama u razvoju

Rad s potencijalno darovitom djecom 

Eko program

CAP program

Sigurnosni program

Zadaci za unaprjeđenje rada ove pedagoške godine su:

„Mostovi inkluzije“ – trogodišnji razvojni projekt održivog modela podrške

Projekt „Dijete u kulturi – kultura u djetetu“

Projekt „Naša vrtićka knjižnica“ (objekt Krklecova)

Program „Sigurnije škole i vrtići“

MOSTOVI INKLUZIJE – razvoj održivog modela podrške

Nositelj: Dječji vrtić Izvor Samobor

Koordinatorica: logopedinja

Trajanje: 2026.–2029.

Cilj projekta:

sustavno unaprijediti kvalitetu uključivanja djece s teškoćama u razvoju u svakodnevni život skupine te razvijati održiv model podrške koji povezuje dijete, roditelje, odgojitelje, pomoćnike i stručne suradnike.

Ključne zadaće:

zajedničko planiranje odgojitelja i pomoćnika

povezivanje IOOP-a, razvojnog profila i svakodnevnog funkcioniranja djeteta

razvoj komunikacijske podrške, uključujući AAC i vizualnu podršku

planiranje i provedba prilagodbi u odgojno-obrazovnom okruženju

podrška socio-emocionalnoj i senzornoj regulaciji

razvoj samostalnosti i funkcionalne komunikacije

sustavnija suradnja s roditeljima

stručna podrška odgojiteljima i pomoćnicima

pravodobno planiranje tranzicije u školu

praćenje i evaluacija učinka podrške.

PROJEKT „DIJETE U KULTURI - KULTURA U DJETETU“

Osmislila i projekt izradila: Biljana Komlinović, pedagoginja

Cilj ove kompetencije je razviti kod djece i mladih sposobnost razumijevanja i poštivanja kulturne raznolikosti, te izražavanja vlastitih ideja i emocija kroz umjetnost. Svrha je osnažiti osobni identitet, potaknuti kreativnost i omogućiti aktivno sudjelovanje u kulturnom životu zajednice.​

Svrha projekta: 

Senzibiliziranje djece školskih obveznika za područje umjetnosti i kulture (kazališna umjetnost, filmska umjetnost, glazbena umjetnost, likovna umjetnost, plesna umjetnost, književnost, kulturna baština)

Uključivanje djece u kulturni život zajednice s ciljem cjeloživotnog razvoja i socijalne integracije u organizaciji vrtića i kroz zajedničke obiteljske posjete kulturnim događanjima

Cilj projekta: 

poticanje i osnaživanje razvoja jedne od temeljnih kompetencija za cjeloživotno učenje - Kulturna osviještenost i izražavanje kod djece školskih obveznika kroz omogućavanje pristupa različitim vrstama umjetnosti i kulture

Razvoj dječje sposobnosti razumijevanja, stvaranja i interpretacije kulturnih i umjetničkih izraza, tolerancije, poštovanja različitosti, stvaralaštva i osobnog identiteta

Korisnici projekta: djeca školski obveznici, polaznici Dječjeg vrtića

PROJEKT „NAŠA VRTIĆKA KNJIŽNICA – PROSTOR PRIČE, UČENJA I ZAJEDNIŠTVA“

Cilj projekta

Cilj projekta je unaprijediti kvalitetu odgojno-obrazovnog rada uređenjem vrtićke knjižnice kao poticajnog i višenamjenskog prostora za čitanje, istraživanje, kreativno izražavanje, učenje i stručno usavršavanje. Knjižnica će biti namijenjena djeci, odgojiteljima i stručnim suradnicima te će omogućavati suradnju s roditeljima i lokalnom zajednicom. 
Vrednovanje projekta

Provedba projekta pratit će se kontinuiranim vrednovanjem interesa djece, kvalitete aktivnosti i uključenosti djece, odgojitelja i roditelja. Koristit će se evaluacijski listići, razgovori s djecom, ankete za roditelje, dokumentacija aktivnosti, dječji radovi i zajedničke refleksije odgojitelja. 

Održivost projekta

Vrtićka knjižnica planira se kao trajni dio odgojno-obrazovnog prostora ustanove. Održivost će se osiguravati redovitom uporabom prostora, kontinuiranim obogaćivanjem knjižnog fonda i sadržaja, suradnjom s roditeljima i lokalnom zajednicom te korištenjem prostora za stručno usavršavanje odgojitelja.

PROJEKT SIGURNIJE ŠKOLE I VRTIĆI

Projekt „Sigurnije škole i vrtići“ edukativni je program Hrvatskog Crvenog križa usmjeren na jačanje otpornosti djece, učenika, odgojitelja i učitelja na krizne situacije. Sudjelovanjem u projektu djeca na njima primjeren način stječu osnovna znanja i vještine potrebne za sigurnije reagiranje u izvanrednim situacijama, razvijaju osjećaj sigurnosti i samopouzdanja te uče prepoznavati situacije u kojima je potrebno potražiti pomoć odraslih. 

Koordinatorica projekta: Andreja Hribar, zdravstvena voditeljica

Cilj programa „Sigurnije škole i vrtići“ je staviti naglasak na teme:

•
Priprema za izvanredne situacije: potresi, poplave, požari, ekstremni vremenski uvjeti i sl., uz sadržaje prilagođene dobi djece;

•
Prva pomoć i razvijanje osnovnih znanja o tome kako pomoći sebi i drugome;

•
Sigurnost u školi i vrtiću i usvajanje ponašanja kojima se smanjuje rizik i povećava sigurnost djece

•
Psihosocijalna podrška i razvijanje načina nošenja s nepredvidivim i stresnim situacijama.

Platforma registriranim školama i vrtićima pruža mogućnost prikupljanja bodova za provedene aktivnosti. Kada se prikupi 20 ili više bodova vrtić ostvaruje pravo na potvrdu „Sigurna škola/vrtić“. Bodovi se prikupljaju zajednički. U projekt će biti uključene sve vrtićke skupine kroz aktivnosti prilagođene djeci, a sadržaji će se prema mogućnostima i potrebama provoditi i u suradnji s roditeljima. Na taj način znanja i vještine stečene u vrtiću mogu se povezivati sa svakodnevnim životom djeteta i obiteljskim

7.2. OBOGAĆIVANJE REDOVNOG PROGRAMA 

Na početku pedagoške godine formira se Tim odgojitelja koji zajedno s pedagoginjom izrađuje vremenik događanja s ciljem obogaćivanja života djece u vrtiću.

Tri dramske skupine (objekt Krklecova, Perivoj i Bregana) će tijekom godine osmisliti, pripremiti i realizirati predstave za djecu.

Uz obilježavanje važnih datuma i realizaciju predstava od rane dramske skupine,  planira se suradnja s gostujućim i vanjskim kazalištima, suradnja s vanjskim institucijama (posjeti djece u skladu s planom i programom rada u skupini) te izleti. 

8. PARTNERSTVO S RODITELJIMA I ZAJEDNICOM

Roditelj je partner u razumijevanju djeteta i planiranju podrške. Suradnja se razvija od prvog kontakta s ustanovom i nastavlja kroz prilagodbu, svakodnevnu komunikaciju, individualne razgovore, roditeljske sastanke, radionice, uključivanje roditelja u život skupine i zajedničko vrednovanje.

razmjena informacija o djetetovim interesima, snagama i potrebama;

zajedničko planiranje podrške kada je potrebna;

poštivanje obiteljske kulture, jezika i iskustava;

uključivanje roditelja kao izvora znanja i partnera u projektima;

suradnja s ustanovama i stručnjacima u lokalnoj zajednici kada pridonosi dobrobiti djeteta.

Posebno se potiče suradnja s kulturnim, sportskim, zdravstvenim, socijalnim, odgojno-obrazovnim i drugim ustanovama na području Samobora i šire.

9. DOKUMENTIRANJE, VREDNOVANJE I SAMOVREDNOVANJE

Dokumentiranje nije samo administrativna obveza, nego alat za razumijevanje djece, odgojno-obrazovnog procesa i vlastite prakse. Prikupljaju se podaci koji imaju pedagošku svrhu i koriste se za planiranje sljedećih koraka.

anegdotski zapisi i bilješke opažanja;

dječji radovi, izjave i tragovi procesa učenja;

fotografije i videozapisi kada su opravdani svrhom dokumentiranja;

portfoliji i razvojna dokumentacija;

zapisi timskih refleksija i stručnih sastanaka;

upitnici i evaluacije roditelja, djece i djelatnika kada su primjereni;

praćenje ostvarenosti ciljeva programa i razvojnih prioriteta.

Vrednovanje se provodi na razini djeteta, skupine, programa, projekta i ustanove. Samovrednovanje ustanove usmjereno je na prepoznavanje snaga, razvojnih potreba i prioriteta za daljnje unapređivanje.

10. PROFESIONALNI RAZVOJ I REFLEKSIVNA PRAKSA

Profesionalni razvoj djelatnika sastavni je dio kvalitete kurikula. Stručno usavršavanje proizlazi iz potreba djece, skupina i ustanove te se povezuje s razvojnim prioritetima.

inkluzija i planiranje podrške djeci s teškoćama;

suradnja odgojitelja i asistenata;

razvojni profil, IOOP i Plan prilagodbe i podrške djetetu;

socio-emocionalni razvoj i regulacija;

rad s potencijalno darovitom djecom;

dokumentiranje i refleksija;

partnerstvo s roditeljima;

tranzicija iz vrtića u školu.

Oblici profesionalnog učenja uključuju individualno i zajedničko stručno usavršavanje, stručne aktive, radionice, mentorski rad, razmjenu primjera dobre prakse, refleksivne razgovore i učenje kroz istraživanje vlastite prakse.

STRUČNO USAVRŠAVANJE U USTANOVI

stručno usavršavanje kroz vodstvo stručnog suradnika (unutarnji i vanjski resursi) 

stručno usavršavanje u ustanovi po izboru (kroz vodstvo odgojitelja i stručnog suradnika)

STRUČNO USAVRŠAVANJE IZVAN USTANOVE

stručno usavršavanje u organizaciji Agencije za odgoj i obrazovanje i drugih stručnih institucija

praćenje stručne literature

Tablica 2 - Individualno stručno usavršavanje kroz vodstvo stručnog suradnika (unutarnji i vanjski resursi) 
	TEMA
	VRIJEME ODRŽAVANJA
	VODITELJI
	TRAJANJE

	Odgajatelj u procesu refleksivne prakse
	studeni 2026., veljača 2027
	Biljana Komlinović, pedagoginja
	2 susreta
x 1.30 h

	Suradnja s roditeljima – analiza i vrednovanje
	Ožujak 2027., travanj 2027.
	Biljana Komlinović, pedagoginja
	2 susreta

x 1.30 h

	Suradnja odgojitelja i pomoćnika za djecu s teškoćama u razvoju
	listopad 2026., prosinac 2026., ožujak 2027., svibanj 2027.
	Mirjana Koluder Karačić, rehabilitatorica
	4 susreta

x 1,30 h

	Nepoželjna ponašanja – razumijevanje i podrška
	Studeni 2026.
	Nikolina Herceg Beljak, logopedinja
	1 susret

x 1,30 h

	Ekranizam i komunikacijsko zanemarivanje
	Ožujak 2027.
	Nikolina Herceg Beljak, logopedinja
	1 susret

x 1,30 h

	Prilagodba – radionica za jasličke skupine
	kolovoz 2027.
	Ema Bautović, psihologinja
	1 susret
x 1,30 h

	Edukacije EduList
	Siječanj 2027., veljača 2027., ožujak 2027., travanj 2027.
	vanjski suradnici
	4 susreta
x 2 h

	Posebne zdravstvene potrebe
	listopad 2026., svibanj 2027.
	Andreja Hribar, zdravstvena voditeljica
	2 susreta
x 1,30 h

	Tim novih odgojitelja – planiranje i vrednovanje
	listopad 2026.
	Biljana Komlinović, pedagoginja
	1 susret x 1 h


Tablica 3 - Individualno stručno usavršavanje u ustanovi po izboru (kroz vodstvo odgojitelja)
	TEMA
	VRIJEME ODRŽAVANJA
	VODITELJ
	TRAJANJE

	Radionice pripovijedanja bajki 
	listopad 2026. – svibanj 2027.
	Ida Puharić, odgojiteljica
	8 susreta
x 1,30 h

	Radionice stvaranja nepredenom vunom i filcom (početna)
	listopad 2026. – svibanj 2027.
	Ida Puharić, odgojiteljica
	8 susreta
x 1,30 h

	Radionica izrade/prenamjene didaktike
	listopad 2026. – svibanj 2027.
	Tihana Čebušnik, odgojiteljica
Maja Dekanić, odgojiteljica
	8 susreta
x 1,30 h

	Gestovne i prstovne igre
	Listopad 2026., studeni 2026., ožujak 2027., travanj 2027.
	Ida Puharić, odgojiteljica
Anna Kovač Buljan, odgojiteljica
	4 susreta
x 1,30 h

	Digitalne kompetencije - Canva
	listopad 2026., studeni 2026., veljača 2027., ožujak 2027., travanj 2027.
	Tamara Honomihl, odgojiteljica
	5 susreta
x 1,30 h

	Plesovi raznih zemalja
	listopad 2026., studeni 2026., siječanj 2027., veljača 2027.
	Zdenka Ladišić, odgojiteljica
Sanja Halapa, odgojiteljica
	4 susreta
x 1,30 h

	Izrada didaktičkih igračaka od PNM
	listopad 2026. – svibanj 2027.
	Andreja Tanković, odgojiteljica
Iva Erceg, odgojiteljica
	8 susreta
x 1,30 h


Tablica 4 - stručno usavršavanje pomoćnika za djecu s teškoćama i pomoćnih osoba 
	TIM
	VRIJEME ODRŽAVANJA
	VODITELJ
	TRAJANJE

	Tim pomoćnika  “Autizam u praksi”
	listopad 2026., prosinac 2026., veljača 2027., travanj 2027., lipanj 2027.
	Nikolina Herceg Beljak, logopedinja
	5 susreta x 1,30 h

	Edukacija za pomoćnike za djecu s TUR i pomoćne radnike za njegu, pratnju i skrb
	kolovoz 2027.
	stručni tim
	1 susret x 8 h

	Suradnja odgojitelja i pomoćnika za djecu s teškoćama u razvoju
	listopad 2026., prosinac 2026., ožujak 2027., svibanj 2027.
	Mirjana Koluder Karačić, rehabilitatorica
	4 susreta

x 1,30 h


Odgojiteljsko vijeće

Temeljem čl. 39. Zakona o predškolskom odgoji i obrazovanju (NN10/97, 107/07, 94/13,) stručno tijelo vrtića je Odgojiteljsko vijeće. Odgojiteljsko vijeće čine svi odgojitelji, stručni suradnici i zdravstveni radnici koji ostvaruju program predškolskog odgoja u dječjem vrtiću. Odgojiteljsko vijeće sudjeluje u utvrđivanju plana i programa rada dječjeg vrtića, prati njegovo ostvarivanje, raspravlja i odlučuje o stručnim pitanjima rada, potiče i promiče stručni rad, te obavlja i druge stručne poslove utvrđene zakonom, Odlukom o osnivanju Vrtića, Statutom i općim aktima Vrtića. Odgojiteljsko vijeće radi na sjednicama. Sjednice se održavaju prema potrebi, a najmanje četiri puta tijekom pedagoške godine. 

         Tablica 5 - Rad Odgojiteljskog vijeća

	R/B
	SADRŽAJ
	NOSITELJ
	ROK

	1.
	Razmatranje i usvajanje – Godišnjeg plana i programa rada za pedagošku godinu 2026./2027.

Plan stručnog usavršavanja odgojitelja

Pedagoška problematika
	Ravnateljica

Stručni tim
	Rujan 2026.

	2.
	Tekuća problematika


	Ravnateljica

Stručni tim
	Prosinac 2026.

	3.
	Tekuća problematika


	Ravnateljica

Stručni tim

odgojiteljice
	Veljača 2027.

	4.
	Izvješće o upisu djece za novu pedagošku godinu

Plan rada tijekom ljetnih mjeseci

Pedagoška problematika-prijedlog rada za novu pedagošku godinu
	Ravnateljica

Stručni tim

odgojiteljice
	Lipanj 2027.

	5.
	Izvješće o radu za pedagošku godinu 2025.-2026. godinu

Valorizacija rada tijekom ljetnih mjeseci

Organizacija rada u novoj pedagoškoj godini 

Pedagoška dokumentacija

Prilagodba nove djece-dogovor
	Ravnateljica

Stručni tim

odgojiteljice
	Kolovoz 2027.


Praćenje neposrednog odgojno-obrazovnog rada i individualna refleksija

Tijekom pedagoške godine stručna suradnica pedagoginja kontinuirano će pratiti neposredni odgojno-obrazovni rad u odgojno-obrazovnim skupinama, s ciljem boljeg uvida u svakodnevnu odgojno-obrazovnu praksu, prepoznavanja kvalitete postojećih postupaka te uočavanja područja za daljnje unaprjeđivanje rada.

Nakon provedenog praćenja sa svakim će se odgojiteljem održati individualna refleksija koja će biti usmjerena na zajedničko promišljanje opaženih situacija, odgojno-obrazovnih postupaka, načina organizacije rada, odnosa i komunikacije s djecom te stvaranja poticajnog okruženja za učenje i razvoj. Refleksija će polaziti od konkretnih situacija iz neposredne prakse i omogućiti odgojitelju da sagleda vlastiti rad iz druge perspektive, prepozna vlastite snage te promišlja o mogućim promjenama i unapređenjima.

STRUČNO USAVRŠAVANJE IZVAN USTANOVE

stručno usavršavanje u organizaciji Agencije za odgoj i obrazovanje i drugih stručnih institucija

Stručni radnici redovito će pratiti Katalog stručnih skupova Agencije za odgoj i obrazovanje te ponudu drugih relevantnih stručnih institucija u skladu s potrebama ustanove i područjima profesionalnog interesa. 

U stručnom usavršavanju sudjelovat će aktivnim sudjelovanjem, izlaganjem i predstavljanjem vlastite prakse, kao i sudjelovanjem u ulozi polaznika, s ciljem kontinuiranog unaprjeđivanja stručnih znanja, kompetencija i kvalitete odgojno-obrazovne prakse.

11. NAČIN PRAĆENJA OSTVARENOSTI KURIKULA

Ostvarenost Kurikula prati se tijekom pedagoške godine kroz godišnje planiranje, neposrednu dokumentaciju, valorizacije, stručne aktive, Odgojiteljsko vijeće, timove projekata, suradnju s roditeljima i završnu analizu. Rezultati vrednovanja koriste se za izmjene godišnjih prioriteta i za planiranje sljedećeg razvojnog ciklusa.

što je ostvareno i u kojoj mjeri;

što je pridonijelo dobrobiti i sudjelovanju djece;

koje su prepreke uočene;

koje prilagodbe treba uvesti;

koje dobre prakse treba zadržati i širiti;

što treba dalje istražiti ili profesionalno razvijati.

12. VREMENSKI OKVIR

Kurikul se odnosi na pedagošku godinu 2026./2027. i operativno se ostvaruje kroz Godišnji plan i program rada. Razvojni projekt „Mostovi inkluzije“ ima širi okvir 2026.–2029., pri čemu se pojedinačni godišnji koraci utvrđuju u godišnjim planovima.

Za svaki program i razvojni projekt vremenik se usklađuje s organizacijskim uvjetima, interesom i uključenošću djece te važećim propisima. Vremenik ne ograničava fleksibilnost odgojno-obrazovnog procesa ondje gdje je za dobrobit djeteta potrebno drugačije organizirati aktivnosti.

13. PRIJELAZNE I ZAVRŠNE ODREDBE

Kurikul Dječjeg vrtića Izvor Samobor za pedagošku godinu 2026./2027. primjenjuje se nakon donošenja od strane Upravnog vijeća. Njegova provedba povezana je s Godišnjim planom i programom rada, drugim internim aktima i važećim propisima.

Programi, projekti i razvojni prioriteti mogu se tijekom godine prilagoditi stvarnim potrebama djece, roditelja i ustanove, uz poštivanje propisanih uvjeta i postupaka. Rezultati vrednovanja koriste se kao podloga za izmjene i dopune Kurikula te za sljedeći razvojni ciklus.

